Institut BioSens obezbedio investiciju od 28 miliona evra - Evropska mreža preduzetništva Srbije - Enterprise Europe Network SerbiaEvropska mreža preduzetništva Srbije – Enterprise Europe Network Serbia\nNaslovna » Info » Institut BioSens obezbedio investiciju od 28 miliona evra\nInstitut BioSens obezbedio investiciju od 28 miliona evra\nAutor: Evropska mreža preduzetništva Srbija Datum objaljivanja: novembar 28, 2016\nInsitut BioSens iz Novog Sada osvojio je prvo mesto u Evropi u okviru najprestižnijeg poziva Evropske Komisije Horizont 2020 – Timing namenjenog stvaranju Evropskih centara izvrsnosti u naučnim istraživanjima, njihovoj primeni i stvaranju inovacija, a koji će pomoći ekonomskom razvoju država i strateški ih uključiti na put inovativnog rasta Evrope.\nU konkurenciji od skoro 200 projekata iz cele Evrope u kojima su učestvovale najjače Evropske naučnoistraživačke institucije kao Univerziteti iz Oksforda i Kembridža, Instituti Maks Plank, Fraunhofer i drugi, kroz više faza takmičenja koje su se odvijale u poslednje dve godine, projekat ANTARES srpskog BioSensa osvojio je ubedljivo prvo mesto, ispred svih EU zemalja i to kao jedini finansirani projekat van EU.\nSa budžetom od 28 miliona evra, od čega 14 miliona predstavljaju bespovratna sredstva EU, a 14 miliona nacionalno sufinansiranje koje je već obezbeđeno od strane Vlade Republike Srbije, ANTARES za cilj ima da razvije BioSens u Evropski centar izvrsnosti za napredne tehnologije u oblasti održive poljoprivrede. Kroz sinergijski razvoj dva najperspektivnija sektora Srbije, IT i poljoprivrede, ANTARES se fokusira na razvoj održive poljoprivrede kao najznačajnijeg segmenta domaće industrije, transfer inovacija iz istraživanja u privredu i ubrzan ekonomoski razvoj zemlje. Uz otvaranje oko 150 novih radnih mesta u nauci, zadržaće se najbolji mladi stručnjaci u zemlji i privući najbolji istraživači iz inostranstva. Kroz poseban program podrške malim i srednjim preduzećima za povezivanje domaćeg IT sektora i poljoprivrede, ANTARES će promivisati Srbiju kao centralnu tačku istraživanja i inovacija celog regiona, a BioSens kao jedan od vodećih Evropskih naučnoistraživačkih instituta posvećen savremenim primenjenim i tržišno-orijentisanim istraživanjima u oblasti poljoprivrede i hrane.\nPartneri Instituta BioSens na projektu ANTARES su Ministarstvo prosvete, nauke i tehnološkog razvoja Republike Srbie i Holandski institut DLO – vodeća svetska institucija u oblasti savremene poljoprivrede.\nJavna ustanova Institut BioSens je najmlađi naučni institut u Srbiji koji je za krakto vreme osvojio čak 13 projekata Evropske Komisije i postao regionalni lider u oblasti razvoja i primene naprednih IT rešenja u poljoprivredi.\nOsnovni cilj projekta ANTARES je da transformiše Institut BioSens u Evorpski centar izvrsnosti i da kroz vrhunska multidisiplinarna primenjena naučna istraživanja i njihovu diseminaciju, omogući održivost širokom krugu korisnika koji uključuje državne institucije, industriju, poljoprivredni sektor, akademiju i društvo u celini.\nVetar u leđa za dobru ideju\nOrganska proizvodnja – veliki profit za male proizvođače


VUČIĆEV NOVI ZASTUPNIK: ADAM ŠUKALO NIJE PROŠAO U BIH, ALI MU SE SREĆA OSMJEHNULA U SRBIJI | Hayat.ba\nNa listi Srpske napredne stranke Aleksandra Vučića.pod brojem 125, nalazio se do jučer najglasniji opozicionar u entitetu Republika Srpska.\nAdam Šukalo, s obzirom na izlazne ankete, novi je zastupnik vladajuće stranke u Srbiji.\nPrognoze kažu da će SNS imati minimum 160 zastupnika, što je rezultat koji Šukalu obezbjeđuje mjesto u Skupštini Srbije.\nPodsjećanja radi, na općim izborima u BiH 2018. godine, za zastupnika u Zastupničkom domu Parlamentarne skupštine BiH Šukalo nije prošao, iako je na listi PDP-a osvojio oko 20. 000 glasova.\nŠukalo je poznat po sukobima sa tadašnjim predsjednikom RS-a Miloradom Dodikom, ali i ministrom policije ovog entiteta Draganom Lukačem.\nOn će tako postati jedan od rijetkih, ako ne i jedini, koji je bio zastupnik sa obje strane Drine.\nNejasno je ipak, kakvi će njegovi odnosi biti sa rukovodstvom Republike Srpske, sada kada je u SNS-u, čiji lider Aleksandar Vučić ima vrlo dobre i bliske odnose sa Miloradom Dodikom.


SDFBiH - GRADONAČELNICA GRADA SARAJEVA POSJETILA SAVEZ\nDanas, 19.04.2022. godine, Gradonačelnica Grada Sarajeva g-đa Benjamina Karić, bila je u posjeti Savezu distrofičara Federacije BiH. Razlog posjete bio je podrška koju će u narednom periodu Grad Sarajevo i Gradonačelnica pružiti Savezu i licima koja boluju od nervno-mišićnog oboljenja distrofije iz Budžeta Grada Sarajeva za 2022. godinu.\nOvom prilikom, Gradonačelnica Grada Sarajeva g-đa Benjamina Karić i direktor Saveza g-din Almir Šahmanija, potpisali su Ugovor o gore pomenutoj podršci Savezu, a koja se odnosi na svakodnevne aktivnosti Saveza na izjednačavanju mogućnosti, poboljšanju životnih uslova i smanjenje diskriminacije lica sa najtežim oblikom fizičkog invaliditeta, mišićnom distrofijom.\nG-din Šahmanija uručio je zahvalnicu i uputio riječi iskrene zahvalnosti Gradonačelnici, te iskazao zadovoljstvo uspostavljenom saradnjom i naglasio značaj ovakvog vida podrške Savezu i licima sa nervno-mišićnim poremećajima u borbi za svoja prava i prevazilaženje svakodnevnih problema.\nMINISTAR DRLJAČA PODRŽAO ZAHTJEVE OSOBA S INVALIDITETOM


Poljoprivredni sajam u Novom Sadu, prvi put onlajn\nTanjug 14. decembra 2020. 13:21\nNOVI SAD – Međunarodni poljoprivredni sajam u Novom Sadu, održava se od danas do 18. decembra, ove godine, zbog epidemije korona virusa – onlajn, po prvi put u svojoj istoriji dugoj gotovo devet decenija.\nZa učešće se prijavilo više od 130 izlagača iz zemlje i inostranstva, koji će ponuditi proizvode i usluge u oblasti poljoprivrede, a zemlja partner ove godine je Češka Republika.\nAmbasador Češke u Srbiji Tomaš Kuhta istakao je da spoljnotrgovinska razmena u agrarnom sektoru između dve zemlje poslednjih godina raste i to ne samo u izvozu čeških proizvoda u Srbiju, već i proizvoda iz Srbije u Češku.\nU onlajn obraćanju, Kuhta je izneo podatak da je ukupna razmena prošle godine dostigla 36,7 miliona evra, od čega je izvoz iz Češke u Srbiju 20,6 miliona, a izvoz iz Srbije u Češku 16,1 milion evra.\nOn je naveo da je u prvih devet meseci ove godine zabeležen rast uzajamne robne razmene, i to šest odsto iz Češke u Srbiju i čak 26 odsto iz Srbije u Češku.\nDaljem rastu i unapređenju saradnje doprinose i sajamske manifestacije, kao što je Poljoprivredni sajam u Novom Sadu, ali i sličan sajam u Češkoj.\n„Svesni smo značaja ovog sajma i češke firme tradicionalno učestvuju na njemu, a verujemo da će naredne godine biti održan u tradicionalnom obliku“, rekao je Kuhta.\nOn je naveo i da je Češka Srbiju uvek smatrala svojim bliskim prijateljem, ne samo sa poslovne strane, već i zato što ih spaja istorija i dugi partnerski odnosi i uzajamna saradnja u mnogim oblastima.\nČlan Gradskog veća Novog Sada za privredu Milorad Radojević ukazao je da je zbog pandemije veliku štetu pretrpela i sajamska industrija, koja ima veliki značaj privredu jedne zemlje, za kompanije, ali i za grad koji j domaćin.\nOn je rekao da je Poljoprivredni sajam godinama jedan od najvažnijih događaja u Novom Sadu, koji okuplja, kaže, sve ono najvrednije u poljoprivredi, gde se ukazuje na najnovije trendove i gde izlažu najznačajnije kompanije.\nPokrajinski sekretar za poljoprivredu Čedomir Božić rekao je da budućnost poljoprivrede leži u digitazliciji, te dodao da je u saradnji sa Institutom Biosens, napravljena digitalna platforma „Agrosens“, koja pruža podršku poljoprivrednicima u praćenju rasrta useva i plan aktivnosti.\n„To je važan korak u povećanju efikasnosti i konkurentnosti domaćih proizvođača“, rekao je Božić.\nGeneralni direktor Novosadskog sajma Slobodan Cvetković izrazio je zadovoljstvo što je ovogodišnja manifestacija, i pored pandemije, zadržala međunarodni karakter, budući da učestvuju firme iz Češke, Mađarske, Hrvatske, Italije, Španije, Holandije.\n„Ovo je jedan dobar pilot projkat, pokazuje da ćemo moći da nastavimo da delujemo u ovom formatu, ali posle pandemije da se vratimo organizovanju sajma kao i prethodnih godina“, rekao je Cvetković.\nGrađani mogu da prate manifestaciju putem sajta na www.expoonline.rs.\nNa Nacionalnoj izložbi stoke, u okviru Sajma, biće predstavljeno više od 150 grla goveda, konja, ovaca i svinja, koje izlaže više od 30 odgajivača iz Srbije.\nIsto toliko kompanija i individualnih proizvođača predstaviće svoje proizvode i usluge za koje su dobili šampionske pehare na ocenjivanju kvaliteta „Najbolji u 2020″.


Bez novog evropskog finala u Češkoj\nU subotu, 27. maja 2017, na Evropskom prvenstvu za seniore u Račicama dva naša čamca veslala su polufinala, ali na žalost nijedan nije uspeo da dođe do bitke za odličje i tako se pridruži u finalu dvojcu bez kormilara Miloš Vasić, Nenad Beđik. Tri nedelje pošto je u Beogradu doneo našoj zemlji prvu medalju Svetskog kupa u skifu (bronza) Marko Marjanović nije uspeo da se plasira u finale još jednog velikog međunarodnog takmičenja. Naš skifista, koji je u kvalifikacijama postavio novi evropski rekord (6:39.22), u polufinalu je bio prvi ispod crte za plasman među šest najboljih. S vremenom 7:01.25 zauzeo je četvrto mesto pa će u nedelju od 10 č veslati u B finalu. Prva tri mesta osvojili su čamci Češke (6:54.08), Belorusije (6:55.55) i Nemačke (6:57.01), dok će petoplasirana Švedska (7:03.78) i šestoplasirana Mađarska (7:09.26), poput Marjanovića, veslati za plasman od sedmog do 12. mesta.\nNaš teški četverac Aleksandar Beđik, Igor Lucić, Igor Đerić, Damjan Lazić zauzeo je s vremenom 6:43.51 šesto mesto u prvoj grupi polufinala pa će u nedelju od 9,06 č veslati u B finalu. U finale su se plasirale posade Italije (5:51.65), Holandije (5:55.01) i Fracuske (5:57.02), dok će četvrtoplasirana Češka (6:04.86) i petoplasirana Švajcarska (6:20.48), poput Srbije, u borbu za plasman od sedmog do 12. mesta. Naša mlada posada, koju čine trojica seniora B, posle prvih 500 metara bila je treća, ali sa svega 30 stotinki prednosti u odnosu na četvrtoplasirani čamac Francuske. Upravo, francuska posada je prestigla čamac Srbije, koji je na ulasku u drugu polovinu trke imao četvrti rezultat. Tada je naš čamac svestan da je finale izuzetno daleko “povukao ručnu” s namerom da sačuva što više snage za poslednji dna na šampionatu i borbu u B finalu. Drugih 1.000 metara je izveslao u slabijem ritmu pa je kroz cilj prošao kao šesti. Iz druge grupe polufinala u A finale su se plasirale Rusija (5:52.67), Velika Britanija (5:53.80) i Rumunija (5:53.90), dok su u B finale otišle Nemačka (5:54.28), Španija (6:00.78) i Litvanija (6:01.46).\nU nedelju na stazu izlazi i Partizanov reprezentativni dvojac bez kormilara Miloš Vasić, Nenad Beđik koji se u finale ove discipline plasirao direktno iz kvalifikacija tako da je u subotu bio slobodan. Naš čamac će se od 11,31 č boriti za deseto srpsko evropsko odličje u ovoj disciplini, drugo u ovom sastavu. Naime, Vasić i Beđik su pre dve godine na Evropskom prvenstvu za seniore u Poznanju osvojili bronzu u ovom čamcu, dok su lane na Evropskom prvenstvu za seniore u Brandenburgu bili peti. Rivali u nedeljnom finalu biće im Italijani Lodo i Vićino, Holanđani Van der Herik i Vulings, Francuzi Velentin i Teofil Onfrej, kao i najbolja dva čamca iz subotnjeg repesaža, Britanci Davson i Rositer i Česi Podražil i Helešik.


Gradiska.com - Stručno predavanje za roditelje djece sa poteškoćama u razvoju\nčetvrtak, 12 decembar 2019 15:14\nU organizaciji Udruženja roditelja djece sa autizmom“Duga“ Gradiška, održano je stručno predavanje na temu “Pubert kod djece sa poteškoćama u razvoju i psihološka podrška roditeljima, od dobijanja dijagnoze i dalje tokom rehabilitacije djeteta“.\nO ovoj temi govorile su Nataša Jablanović psiholog, psihoterapeut i Katarina Bojović defektolog i logoped iz ordinacije “Dr Selaković” iz Beograda.\n“Roditelji su neizostavan dio stručnog tima I on treba svakodnevno da radi sa djecom prema instrukcijama stručnjaka. To nije laka uloga, roditelj treba prvo da se suoči sa dijagnozom , a onda da prihvati sve što dijagnoza nosi, sve poteškoće I da ima način kako da mu pomogne da usvaja znanja I vještine” rekla je Katarina Bojović, defektolog I logoped.\nRad sa djecom posebno sa onom koja imaju bilo kakvu smetnju u razvoju je težak i za stručnjake a posebno za roditelje zbog toga uz njih treba da budu psiholozi, psihoterapeuti i drugi stručni saradnici koji će roditelju olakšati svokodnevno prevazilaženje poteškoća rečeno je na ovom stručnom predavanju.\n“Važno je znati koji su nam izvori podrške I ono što možemo u sebi potražiti kao podršku kada je teško I ono što postoji u okruženju. Vrlo često imamo uvjerenje da sve možemo sami, te je važno da prepoznamo da nismo sami, te da postoji čitavo društvo sličnih ljudi” kaže Nataša Jablanović psiholog i psihoterapeut.\nOvim predavanjem Udruženje „Duga“ nastavlja sa svojim aktivnostima. Ovo je drugo stručno predavanje koje su organizovali ove godine.\nRad gradiškog Udruženja „Duga“ kao jednog od rijetkih koje sveobuhvatno pristupa ovom danas velikom problemu, te organizuje razne aktivnosti za djecu i roditelje pohvalio je tim stručnjaka iz ordinacije „Dr Selaković“ koji već neko vrijeme uspješno sarađuju.\nViše iz kategorije: « “Energetski dani” peti put u Gradišci\tArete konferencija „Samopromocija - Kako izgraditi lični brend“ održana u Banjaluci »


Albanija: Cena električne energije iz vetorelektrana do 3 MW – 75,64 evra po MWh - Serbia Energy Serbia Energy Balkan I Energetika - Albanija: Cena električne energije iz vetorelektrana do 3 MW – 75,64 evra po MWh\nAlbanija: Cena električne energije iz vetorelektrana do 3 MW – 75,64 evra po MWh\nAlbanska Regulatorna agencija za energetiku, ERE, odobrila je otkupnu cenu električne energije iz vetroelektrana kapaciteta do 3 MW, koje nisu predmet koncesije. Otkupna cena za ova postrojenja snižena je na osnovu odluke ERE sa 76 evra po MWh na 75,64 evra.\nCene električne energije proizvedene u vetroelektranama i solarnim elektranama postavljene su pre nekoliko godina u cilju promocije ulaganja u sektoru novih obnovljivih izvora. Međutim, dok je u sektoru solarne energije napravljen određeni pomak i realizovani su konkretni projekti u zemlji (što je omogućilo i ažurniju procenu troškova), kada je u pitanju energije vetra u Albaniji do sada nije realizovan ni jedan projekat.\nERE je saopštio da su tri kompanije 2019. godine dobile konačno odobrenje Ministarstva za infrastrukturu i energetiku za izgradnju vetroelektrana snage do 3 MW. U pitanju su kompanije WINDSBAB, MAX ENERGY i SEMAN EOLIK.\nU odluci ERE, kojom se snižava cena električne energije proizvedene u vetroelektranama, navodi se da su smanjeni troškovi ulaganja u energiju vetra u odnosu na 2017. godinu, kada je otkupna cena bila postavljena na 76 evra po MWh.


Festival uličnih svirača: osvežavajući karneval raznovrsnosti | Before After\nFestival uličnih svirača svoju tradiciju započeo je novosadskog leta 2000. godine, sa idejom da umetnike ne dele na „ulične“ i „etablirane“ – umetnost uvek pripada i ulici bez obzira na faze kroz koje prolazi. Od početka novog milenijuma i glavni grad Vojvodine nalazi se na mapi redovnih godišnjih skupova ulične umetnosti, a posećuju ga svi najpoznatiji ulični i festivalski svirači sveta. Festival se prošle godine preselio iz centra grada u Podgrađe, sa ciljem da probudi i oživi ovu zajednicu, a tada se inicijativi pridružio veliki broj udruženja, festivala i pojedinaca koji su želeli da učestvuju u oplemenjivanju ovog, godinama zanemarenog lokaliteta. Potpuno novi koncept, takoreći kolektivni, nazvan je Gradić fest; radi se o udruživanju snage, znanja, iskustva, ideja i infrastrukture Festivala uličnih svirača sa partnerskim organizacijama sličnih ideja, kao što su filmski festival Cinema City, Pop Up (Berberaj & Public P), Scenatoria, Suburbium, Fruškać, Happy Trash Production, Ugrip i AAaaa festival. O ovom događaju razgovarali smo sa Leom Kotlicom, koja je njegov ovogodišnji PR.\nOve godine se više organizacija udružilo i sada imamo, faktički, nekoliko manifestacija u okviru jednog velikog festivala pod imenom Gradić Fest. Reci mi, kako je došlo do toga da vam se pridruži Cinema City, između ostalih?\nSa Cinema City ekipom smo sarađivali i prošle godine, budući da su posetioci imali prilike da pogledaju određenu selekciju njihovih filmova. Usled naše želje da se programska ponuda proširi pored muzike i performansa i na filmske projekcije, ljudi iz Cinema City tima bili su prvi sa kojima smo kontaktirali. Sa velikim entuzijazmom su prihvatili našu ponudu, jer su i oni prepoznali mogućnosti koje Pograđe nudi. I ostale udruženja, kao što su Suburbia i Sanatorium se isto bave Podgrađem, pa kako je to nešto što nas sve povezuje, logično je da je ovo jedan kompletan Gradić Fest.\nOd samog početka 2001. godine, festival se održavao u centru grada, da bi se prošle godine preselio na lokaciju Podgrađa tvrđave, popularnog Gradića. Kako je došlo do te ideje?\nAko se zna da su osnovni ciljevi festivala oplemenjivanje prostora na način ne da ga menjamo nego da se mi sami priklonimo takvom prostoru, centar grada je u jednom momentu izašao iz tog koncepta, jer velike bine nisu ono što predstavlja srž festivala. Podgrađe je uvek bilo u mislima organizatora, pa je prošle godine doneta konačna odluka da se čitav događaj izmesti na ovu lokaciju. Za one koji ne znaju, Podgrađe je najveća očuvana barokna celina, ne samo u Srbiji već i u regionu. Trenutno se nalazi u ne baš sjajnom stanju, pa pored arhitektonskih promena koje su u toku, smatram da bi trebalo iskoristiti višestruki potencijal koje ono nudi, i da se, na primer, može posmatrati kao produžatak centra, jer je udaljeno svega pet minuta hoda od glavnog gradskog trga. Nadam se da ovo naše stavljanje u fokus Podgrađa afirmativno delovati i na druge, da shvate kako je to mesto sa odličnim mogućnostima za raznovrsne kreativne stvari, zanatske radnje i druge alternativne sadržaje.\nVizija o Podgrađu Petrovaradinske tvrđave kao uzbudljivom umetničkom i turističkom kvartu i prirodnom nastavku pešačke zone centra Novog Sada, postaće stvarnost tokom tri dana trajanja Gradić festa, od 1. do 3. septembra, kada će se na ulicama udružiti muzika, film, umetnost i zabava.\nOd prošle godine ostvarili ste tesniju saradnju sa organizacijom Fruškać. Kako je do toga došlo? Ove godine, kako vidimo u programu, se takođe nastavlja druženje.\nMnoge organizacije već dugi niz godina, shodno svojim mogućnostima, pomaže festivalu, samo što do sada nisu bile toliko vidljive. Fruškać, kao još jedna organizacija koja je posvećena podizanju svesti ljudi kada je priroda u pitanju, definitivno se uklapa u naš koncept. Naš zajednički cilj jeste da istaknemo mnogobrojne probleme u vezi sa Fruškom Gorom i da naa neki način izvršimo pritisak na nadležne kako bi se dali u rešavanje istih. A, pogotovo mladi ljudi bi trebalo da se upoznaju sa svim lepotama koje nudi ova zelena oaza.\nNa koji način se vrši selekcija izvođača? Postoji li posebna procedura?\nPostoji više kategorija izvođača, da se tako izrazim. Imamo domaću produkciju, u koju spadaju izvođači iz Srbije i regiona, zatim tu su izvođači iz inostranstva, kao i izvođači koji su odabrani na konkursu koji se održava svake godine. U okviru tog konkursa, opet, postoji nekoliko različitih kategorija pa prijavljeni izvođači mogu da pronađu njima najpodesniji način kako žele da učestvuju i budu deo programske šeme festivala. U svakom slučaju, vodimo računa da festival podredimo publici i uličnim sviračima na koje se ne obraća pažnja u dovoljnoj meri, pa je konkurs odlična šansa da nam se obrate i da nastupaju kod nas.\nOd svih interesantnih izvođača koji su prodefilovali Novim Sadom tokom poslednjih 16 godina, da li ti je neko ostao u posebnom sećanju?\nTeško pitanje, jer je ovde bilo zaista mnogo zanimljivih i specifičnih izvođača. Međutim, da se vratim samo jednu godinu unazad, kao najsvežiji primer, jeste taj Human Jukebox, čemu sam se najviše radovala. Njegov performans deluje prilično naivno, ali to je čovek koji sedi u džuboks kutiji sa svojim laptopom, pa kad mu se ubaci cent, on pusti pesmu. Imali smo šalu da ćemo skupiti 500 dinara u metalu i da ćemo ubacivati jedan po jedan novčić kako bi čitavo veče slušali muziku koju mi želimo. Takvi propratne izvedbe, koje ne spadaju u glavni program festivala, vrlo su posebne i nigde u gradu ih ne možete videti.\nKakve su reakcije izvođača iz inostranstva?\nMislim da svako ko dođe u naš divni grad bude potpuno oduševljen. S obzirom na način koji je festival koncipiran sa malim binama, bez ograđenog prostora, sa mogućnošću da sa dva metra udaljenosti od publike gotovo zajednički stvaraju šou, napuštaju Novi Sad prepuni pozitivnih utisaka. Verujem da i njih inspiriše sama lokacija, pa se dešava da nakon završetka festivala ostanu još u gradu. Prošle godine ovde je bio umetnik iz inostranstva koji uopšte nije bio u programu, ali tokom trodnevnog boravka, nakon svega što je doživeo, rešio je da napravi jednu skulpturu iako to niko nije tražio od njega.\nProšle godine ste promovisali domaća zanatska piva. Kako ste došli na tu ideju i na koji način se to uklapa u koncept festivala?\nKoncept kraft piva je nešto što svakako podržavamo. Male pivare odnosno lokalno preduzetništvo je nama jako interesantno, zato smo prošle godine odlučili da promovišemo upravo kraft piva. Ove godine će festival biti mnogo veći pa kraft pivare ne bi mogle količinski da zadovolje potrebe 50 ili 60 hiljada ljudi koje očekujemo. Nedostatak kraft piva pokušaćemo da nadoknadimo ponudom domaćih vina iz fruškogorskih vinarija.\nNovi Sad je izabran za Evropsku prestonicu kulture 2021. godine. Slažeš li se da je i Festival uličnih svirača doprineo uspešno odrađenoj kandidaturi?\nS obzirom na to da će ove godine biti 17. put u kontinuitetu kako se ova manifestacija uspešno održava i da nam dolaze umetnici iz čitavog sveta, nema sumnje da je Festival uličnih svirača nešto što Novi Sad stavlja na kulturnu mapu Evrope. Ukoliko se ta titula iskoristi na pravi način i ukoliko se kreira dobra strategija razvoja kulturne scene u gradu, verujem da će stvari krenuti nabolje. Lično, smatram da je ključ poboljšanja kulturnog razvoja grada upravo davanje podrške tim mikro projektima, kakav je i naš festival. Mislim da bi ulaganja u niz omanjih različitih dešavanja na kraju stvorilo zaokruženu sliku kulturnog potencijala grada na raznim frontovima. Mi smo otvoreni za svaku saradnju sa projektom EPK koji ima za cilj promovisanje Novog Sada u toj sferi, pa se nadamo da će i oni spoznati mogućnosti koje Pograđe nudi i revitalizovati taj prostor. Trenutno se to radi sa Kineskom četvrti pa ćemo videti kako će se to završiti.\nKoliko su ovakve manifestacije značajne za propagiranje kulturnog razvoja grada?\nMislim da su veoma značajne, ali mnogi ni ne obraćaju pažnju na njih. Novi Sad ima gomilu malih festivala tokom leta, poput Takta, Infanta… Ali se izgube iza onih većih. U pitanju su događaji koji ne okupljaju veliki broj ljudi, ali su izuzetno kvalitetni. U tom smislu, neophodna im je medijska, finansijska i svaka druga podrška, kako bi ih podigli na jedan veći nivo i učinili vidljivijim. Smatram da bi neka vrsta umrežavanja doprinela boljoj razmeni informacija, kao i samog sadržaja njihovih ponuda.\nDa li grad prepoznaje kvalitet ovog događaja i zalaganje organizatora, te pruža određenu podršku?\nDa, grad već duži niz godina pomaže festival, ne samo u finansijskom smislu, već nam se izlazi u susret kada, recimo, povorka ide kroz centar, pa mora da se zaustavi saobraćaj, a zabranjen je saobraćaj u Gradiću tokom trajanja festivala. Podrška dolazi i od Turističke organizacije grada, budući da se nalazimo na svim njihovim vodičima i ponudama. Naravno, uvek može bolje, ali je najbitnije da saradnja postoji i da stvari koje ne fukcionišu kako treba zajedničkim snagama unapređujemo i da uzajamnom komunikacijom budemo zadovoljni i mi i oni.\nŠta za tebe lično predstavlja ova manifestacija i koga bi posebno preporučila?\nKao odgovor na ovo pitanje iskoristiću naš ovogodišnji, nazovimo ga, slogan, a to je “Gradić Fest je tri dana radosti!” Ovo je festival polu-karnevalskog sadržaja gde u svakom momentu se nešto događa, bilo da je u pitanju svirka, performans, film ili nešto drugo. Kada se uđe u taj ambijent Podgrađa sa svim tim dešavanjima, ne možete da ostane imuni na to, već jednostavno vas preplavi osećaj sreće i pozitivne energije.\nMoj prvi pik je svakako nedovoljno poznati duo iz Beograda, Skijaš i Jeti, zbog svog scenskog nastupa: jedan momak nosi kostim Jetija, dok drugi svira na skijama u nekom ružičastom odelu. Jedva čekam da ih vidim. Od zvučnijih imena, dolazi nam Bojana Vunturišević koja će predstaviti debi solo album “Daljine”, zatim tu je jedinstveni Hornsman Coyote, mada čitav ovogodišnji domaći program deluje kao da je u pitanju Exitov Fusion stage, tako da ćete sigurno naći nešto po vašem ukusu.\nLokacije na kojima će se održavati programi festivala: Beogradska ulica, Trg vladike Nikolaja, Štrosmajerova ulica sa bočnim uličicama, Rampin put (staza koja se pruža od Zavoda za zaštitu spomenika kulture Vojvodine do stepeništa tvrđave), i Barutana “Josif” sa okolinom.


Uhapšena dva lica zbog fizičkog napada - Grad Trebinje\nPolicija u LJubinju uhapsila je dva lica jer su fizički napala treće lice i nanijela mu povrede.\nUhapšena su lica čiji su inicijali N.T. i Đ.T, koja su, prema nezvaničnim saznanjima, napala policijskog službenika koji nije bio na dužnosti i nanijela mu povrede u vidu modrica, ogrebotina i podliva.\nPolicijskoj stanici LJubinje događaj je prijavljen juče oko 1.15, a pola sata nakon toga lica osumnjičena za napad su uhapšena, saopšteno je iz Policijske uprave Trebinje.\n“Izvršenim alkotestiranjem utvrđeno je da lice čiji su inicijali N.T. ima 1.61 promila alkohola u organizmu, dok je kod lica čiji su inicijali Đ.T. utvrđeno da ima 0.65 promila alkohola u organizmu”, navodi se u saopštenju.\n27 Septembra 2020 27 Septembra 2020 70\n27 Septembra 2020 27 Septembra 2020 34\n27 Septembra 2020 27 Septembra 2020 41\nO događaju je obaviješteno Okružno javno tužilaštvo u Trebinju koje je naložilo da se lica saslušaju na okolnosti prijave i da se preduzmu sve druge mjere i radnje na dokumentovanju krivičnog djela tjelesna povreda.


Kultura, umetnost i obrazovanje - Strana 531\nZa Dan muzeja, šestog novembra, Muzej primenjene umetnosti priređuje izložbu „Klasično i simbolično“ koja prikazuje prstenje i minđuše od antike do srednjeg veka. Izložba svedoči o viševekovnoj tradiciji izrade i nošenja nakita na ovom podneblju i...\nUpravnik Narodnog pozorišta Dejan Savić, nakon jučerašnjeg sastanka sa ministrom kulture Vladanom Vukosavljevićem, odlučio je da podnese ostavku, nezvanično saznaje "Blic". On bi to trebalo da učini danas ili sutra, čime bi bio zaustavljen dalji s...\n'Quod licet Jovi, non licet bovi' latinska je poslovica koja poredi dva junaka – Jupiera (Jupiter/Jovis i bos/bovis), vrhunsko rimsko božanstvo, i vola, a tamo gde volova nema, onda može da bude i obično govedo. U prevodu sa latinskog ona glasi: '...\nUpravnik Narodnog pozorišta Dejan Savić kaže da nema nikakvog razloga da podnosi ostavku na tu funkciji, što je zatražio određeni broj zaposlenih u toj ustanovi, te da se protiv njega vodi "prikrivena politička kampanja" i da su glumci izmanipulis...\nUltimatum Saviću: Ako ne podnese ostavku štrajk u Narodnom pozorištu\nNa Fejsbuk stranici "Nije umetnički ćutati" koja okuplja članove ansambla Narodnog pozorišta Beograd, koji zahtevaju ostavku upravnika Dejana Savića, danas je objavljeno saopštenje Dramskog sindikat Narodnog pozorišta u Beogradu SINGLUS.\nSrpski filmovi na festivalu u Kotbusu\nFilmski festival u nemačkom gradu Kotbusu, usredsređen na istočnoevropske kinematografije, koji se održava od 6. do 11. novembra, obilovaće srpskim filmovima i srpskim manjinskim koprodukcijama, najavio je Filmski centar Srbije.\nFestival 'Dani Danila Lazovića', šesti po redu, biće održani od 31. oktobra do 3. novembra u Priboju.\nPredstavi 'Cveće male Ide' Gran pri festivala 'Mali Joakim'\nNiške Vesti 30.10.2018\nDodelom nagrada najboljima, ali i zahvalnica najzaslužnijima za organizaciju festivala profesionalnih pozorišta za decu, završen je 11. po redu 'Mali Joakim' . 'Cveće male Ide' najbolja je predstava po oceni stručnog žirija\nZavršeno 'Kratko, ali slatko' izdanje Filmskog fronta\nFilmski centar Srbije ponavlja glasanje konkursne komisije za žanrovski film. Ministarstvo kulture usvojilo primedbe Dimitrija Vojnova, Bojane Maljević i Milana Todorovića\n'Prometej' i 'Službeni glasnik' izdavači godine\nRadio 021 26.10.2018\nNagrada 63. Međunarodnog beogradskog sajma knjiga za najboljeg izdavača ravnopravno je pripala 'Prometeju' iz Novog Sada i 'Službenom glasniku' iz Beograda, saopštio je žiri.\nPod betonskom kupolom toplo je od bratstva ljudi i od njihovog broja, od proključale dobre volje, ljubavi prema knjizi i vere u smisao života\nOni kojih više nema: Peca Popović o stotinak velikana koje izgubismo u u ovoj deceniji\nSve je manje dragocenih u vremenu koje se posvađalo samo sa sobom. Druga se dekada ovog veka pokazala kao surova\nNakon što mu je pozlilo u toku predstave, glumac Sergej Trifunović je posle intervencije Hitne pomoći prebačen u Institut za kardio-vaskularne bolesti\nReditelj Jug Radivojević obavestio je danas Upravni odbor Narodnog pozorišta da moli da ga razreše imenovanja na mesto direktora Drame, zbog politizacije i atmosfere koja je stvorena.


Podrškom do uspeha - Franchising.rs - franšiza, preduzetništvo\nAko o franšiznim partnerima nema ko da brine ili ako davalac franšize nije spreman da bude uz partnere – da ih posavetuje i nauči – sistem ima veliku manu i na dobrom je putu da se uruši.\nUspešnog franšiznog sistema nema bez dobre komunikacije između davaoca i primaoca franšize.\n„Ne znam kome da se obratim“, „Već nedeljama čekam da mi odgovore na mejl“ – ovo nisu reči koje bi trebalo da izgovaraju primaoci franšize u ozbiljnim franšiznim sistemima. Zapravo, respektabilni franšizni sistemi ne samo da ne bi želeli ovo da čuju, za njih bi to bio pouzdan znak da u sistemu „nešto škripi“. Koliko efikasno službe ili menadžeri zaduženi za razvoj franšize mogu da izađu u susret kada im se primoci franšize obrate za pomoć, jedno je od osnovnih pitanja koje treba da postave svi oni koji razmišljaju o franšizingu – bez obzira da li se radi o kompanijama koje bi da daju ili preduzetnicima koji bi da kupe franšizu. Podrška davaoca franšize, koja se ogleda u brzoj i efikasnoj komunikaciji, krajnji je izraz pouzdanosti i profesionalnosti, kojima se, ne tako retko, ozbiljni franšizni sistemi diče.\nNije slučajno što smo već nekoliko puta istakli „ozbiljni franšizni sistemi“. Ono što ova formulacija implicira, više je nego jasno – ako se ispostavi da o franšiznim partnerima nema ko da brine ili da davalac franšize nije spreman da posavetuje i nauči svoje partnere, u tom se slučaju, sasvim sigurno, radi o sistemima koji još uvek nisu zreli za franšizing. Najgore je, svakako, ako primalac franšize toga postane svestan tek kada uđe u posao. Istraživali smo ko je i na koji način zadužen za komunikaciju sa franšiznim partnerima u ovom regionu, na šta obraćaju pažnju i šta im je posebno važno.\nBranislav Đurđić, zadužen za razvoj britanskog „rent-a-car“ brenda Green Motion u Srbiji, slaže se da je suštinski važno da davalac franšize ima osobu ili odeljenje koje će biti zaduženo za komunikaciju sa franšizama. – U zavisnosti od industrije i veličine firme, pored franšiznih menadžera, mogu postojati i menadžeri koji se takođe bave određenim oblastima, i to mogu biti međunarodni menadžeri prodaje, marketing menadžeri i slično. U većim sistemima, menadžeri su zaduženi za određene regione, upravo da bi komunikacija bila bolja. Kao i na mikroplanu, što je bolja komunikacija unutar firme, bolji su i rezultati – objašnjava Đurđić.\nNa osnovu razgovora sa davaocima franšize iz regiona može se zaključiti da su različiti sektori zaduženi za komunikaciju sa primaocima. Suštinski, sam naziv funkcije osobe ili sektora koji komunicira sa primaocima franšize nije važan i ne mora nužno biti označen terminom „franšiza“ ili „franšizni“. Daleko je važnije, ističu, da primalac zna kome se može svakodnevno obratiti za nedoumice, i da odgovor, odnosno podršku, dobije u što kraćem roku. Uostalom, kako kažu stručnjaci, franšizna veza treba da bude zasnovana na dugoročnoj odanosti i privrženosti, u kojoj su komunikacija i poverenje osnovni parametri za njenu uspešnost.\nLoša komunikacija sa primaocima franšize negativno utiče na poslovanje čitavog franšiznog sistema – ne samo što „nagriza“ odnos poverenja između davaoca i primaoca franšize, već vodi urušavanju reputacije brenda, a u krajnjem slučaju, i samog sistema.\nNajbolji primeri iz prakse pokazuju da zaista postoje menadžeri koji ne odlaze kući dok ne odgovore i na poslednji poziv primaoca franšize i to je, bez sumnje, jedini ispravan put do snažnog i održivog franšiznog sistema. A pitanja, posebno na početku poslovanja, zaista je mnogo.\nMilica Gavrilović, vlasnica koncepta Dve šmizle, kaže da oni do te mere vode računa da tesno sarađuju sa primaocima da franšiznim radnjama uvek iste osobe isporučuju robu. – Pošto se zna ko je zadužen, na primer, za isporuku robe franšiznim radnjama, onda i primaoci znaju kome tačno da se obrate ukoliko dođe do nekih problema. Pored toga, mi imamo i franšiznog menadžera koji ih obilazi na terenu i sa kojim oni mogu da komuniciraju. Da bi priča bila uspešna, interakcija između davaoca i primaoca franšize mora da bude obostrana – ističe Gavrilović.\nAndrija Čolak, suvlasnik u hrvatskom franšiznom sistemu Surf’n’Fries, kaže da kontakt sa primaocima franšize održavaju lično on i njegov poslovni partner. Pored toga, imaju i osobu kojoj se primaoci franšize obraćaju za specifične upite, kao što su nove narudžbine sirovina i slično.\nU kompaniji MiniPani, najvećem franšiznom sistemu iz Srbije, za podršku, komunikaciju i brigu o primaocima franšize zadužen je sektor za prodaju. Kornelia Šild, rukovodilac ovog sektora, kaže da je jedan od najvažnijih delova funkcionisanja MiniPani franšize sistem terenskog predstavništva. – Kroz taj sistem ostvarujemo dnevnu poslovnu vezu sa primaocima franšize. Tržište cele države je podeljeno na više regiona, za svaki je posebno zadužen po jedan regionalni koordinator i više terenskih saradnika. Svaki terenski saradnik zadužen je za određenu geografsku oblast i dnevno obilazi određeni broj primaoca. Ovi obilasci su unapred definisani po rutama koje se prave u saradnji sa koordinatorom, koji ih i kontroliše – objašnjava Šild.\nU franšiznom sistemu Extreme Intimo, koji se širi i van tržišta Srbije, sa primaocima komunicira više ljudi, u zavisnosti od toga za koju sektor im je potrebna podrška. – Sa primaocima komuniciraju i osobe zadužene za robu, IT sektor, biznis konsultanti i vizual menadžeri koji brinu o izgledu naših radnji. Pored toga, za svaku franšiznu radnju je zadužena određena osoba koja vodi računa o zalihama i slanju robe. Ova osoba je u svakodnevnoj komunikaciji sa primaocima i njoj se franšizer obraća u vezi sa svim potrebama i problemima – kažu u ovoj kompaniji.\nSvi sagovornici se slažu da je izuzetno važno da franšizni partneri brzo dobiju odgovore na svoja pitanja. U tom slučaju primaoci zaista imaju utisak da davalac franšize brine o njima i da je vredelo investirati u franšizu. Radi efikasnije komunikacije, poželjno je da se izgradi i intranet sa forumima, preko kojih, zapravo, svi primaoci mogu međusobno da komuniciraju, naročito ukoliko je reč o velikim sistemima. Na taj način oni mogu da dele iskustva, a davalac ima uvid u sve probleme koji ih muče. Na kraju, lične posete primaocima franšize nikada ne treba zanemariti – tako se davalac na licu mesta uverava kako sistem radi i daje konkretne preporuke. Seminari, konvencije i regionalni sastanci takođe ojačavaju komunikaciju i omogućavaju dijalog tokom kojeg se mogu preduprediti manjkavosti i razmotriti ideje za unapređenje celokupnog sistema.


Betting on Zero  | FatHipster\nHomeBetting on Zero \nPiramidalna prevara je jedan od najperfidnijih načina kojim udružene (mahom bele) bogate kapitalističke korporacije operišu i isisavaju novac iz slamarica kako imigranata, tako i siromašnijih slojeva američkog društva.\nOno što je posebno intersantno kod ove opskurne društvene pojave, jeste da ovaj vid prevare ne poznaje granice, ima tendenciju da se širi, i kao rezultat ima razaranje prijateljstava, duboko zaduživanje i enormno siromašenje uglavnom naivnog stanovništva.\nU korenu zle srži ovog fenomena krije se prosta matematička formula po kojoj potencijalno širenje piramidalnog biznisa, u jednom trenutku, zahvata celokupnu populaciju planete, tako da ta teorija, umesto da obesmišljava, paradoksalno čini osnov beskrupulozne manipulacije.\nLjudi koji stoje iza Amveja osamdesetih i devedesetih imali su problem da svoje proizvode (mahom kućna hemija i slični preparati) predstave kao neophodne, najjeftinije i najkvalitetnije. Ova kompanija se devedesetih dobro uvukla u jednom trenutku i na Balkan, i njihovi skupovi su predstavljali demonstraciju siline idiotizma i vrhunac gramzivog kapitalističkog licemerja.\nNakon izvesnog pada akcija u Americi, Amvejevi proizvodi brzo bivaju zamenjeni preparatima za zdravu ishranu, nutricionizam i mršavljenje... u tu sliku se savršeno uklopio Herbalajf.\nAutor ovog vrednog ostvarenja, Ted Braun, fokus svog istraživanja usmerava u nekoliko različitih smerova.\nZvezda vodilja priče je borba Bila Ekmana, Vol Strit brokera, odnosno kontroverznog hegde fund titana, da različitim iznošenjem istina o poslovanju Herbalajfa izazove pad deonica na berzi, što bi negde u perspektivi dovelo do rušenja piramidalne prevare, i uključivanja FTC (Federal Trade Commission) u celokupnu zavrzlamu.\nU pozadini ove priče imamo i borbu hispanoameričke zajednice za ostvarivanje svojih prava, odnosno, njihov sudski proces za ostvarivanje obeštećenja na osnovu prevare.\nUsput, vidimo i određena svedočenja ljudi iz američke srednje klase, koji su poslovali sa Herbalajfom, i iznošenje njihovih iskustava.\nS druge strane, koruptivno i moralno propadanje društvene zajednice i sistema, sagledavano je i kroz beslovesno uključivanje u lobiranje i reklamiranje Herbalajf proizvoda od strane pojedinih Nobelovaca(!!!), sportista (logično), Vol Strit ajkula (bat of kors) i, naravno, političara (Madlen Olbrajt).\nSve ovo je i više nego dovoljno kao preporuka za ovaj dokumentarac, a borba za istinu o piramidalnim prevarama se nažalost i dalje nastavlja.


Iran, koji je počeo umanjivati svoje obaveze nakon što je Trump napustio sporazum, posljednjih mjeseci je povećao obogaćivanje urana i ograničio inspektorima IAEA pristup postrojenjima (AP)\nZapadne sile odustale su od pokušaja da osude Iran, budući da je Teheran pristao da sarađuje sa međunarodnim stručnjacima nakon što su čestice urana pronađene u nekoliko iranskih postrojenja.\nIransko ministarstvo vanjskih poslova navelo je da su Teheran i svi drugi učesnici nuklearnog sporazuma iz 2015. poduzeli “intenzivne diplomatske napore” da zaustave evropsku i američku rezoluciju u okviru Međunarodne agencije za atomsku energiju (IAEA) kojom bi se osudio Iran.\nSAD, koji se unilateralno povukao iz nuklearnog sporazuma 2018, prvobitno je podržao plan Njemačke, Ujedinjenog Kraljevstva i Francuske, zajedno poznatih kao E3, da se predstavi rezolucija kojom se osuđuje iransko umanjivanje obaveza iz ugovora.\n“Današnji razvoj događaja odražava put diplomatije koji je otvorio Iran i agencija, te stvara podlogu za punu implementaciju obaveza svih strana u ugovoru”, rekao je glasnogovornik ministarstva vanjskih poslova Saeed Khatibzadeh.\n“Iran se nada da sve učesnice sporazuma mogu garantirati punu provedbu sporazuma na svim stranama koristeći ovu priliku te kroz ozbiljnu saradnju.”\nIako je priznao da je politika “maksimalnog pritiska” bivšeg predsjednika Donalda Trumpa i oštrih ekonomski sankcija propala, predsjednik Joe Biden je do sada odbio da ukine sankcije, rekavši da Iran prvo mora da se vrati potpunom provođenju sporazuma.\nTehnički razgovori u aprilu\nIran, koji je počeo umanjivati svoje obaveze nakon što je Trump napustio sporazum, posljednjih mjeseci je povećao obogaćivanje urana i ograničio inspektorima IAEA pristup postrojenjima u skladu sa zakonom usvojenim u decembru nakon što je glavni iranski nuklearni naučnik ubijen.\nGeneralni direktor IAEA Rafael Grossi najavio je na konferenciji za novinare u četvrtak da se došlo do dogovora sa Iranom da se održe više tehnički razgovori u aprilu.\nDodao je da je Iran pozdravio ponudu ove agencije da se “uključi u fokusiran i sistematičan napor” da se razgovara o česticama urana koje su pronađene u nekoliko postrojenja.\nGrossi je u četvrtak je rekao da iransko objašnjenje za pronađene čestice nije “tehnički kredibilno” te da bi se ti nesporazumi mogli riješiti na razgovorima u aprilu.\nSAD i dalje spreman za dijalog s Iranom\nIranske vlasti ocijenile su ranije da nije ‘prikladno vrijeme’ za neformalni sastanak o nuklearnom sporazumu.


Skrivena kamera - Kad šeici postavljaju uslove, ništa se ne odbija! - Sportske.net\nSkrivena kamera - Kad šeici postavljaju uslove, ništa se ne odbija!\nŠokantna i krajnje sramna priča stiže iz Holandije, kao dokaz da je moderni fudbal postao rob globalnih trendova, zavisnih finansijskih tekovina i novca koji uveliko kroji sudbinu najvažnije sporedne stvari na svetu.\nPonižavajuća i poražavajuća priča u centar pažnje izbacuje visoke funkcionere holandskog Den Boša, kluba koji se nalazi na 14. mestu druge holandske divizije.\nOčajni u želji da svoj klub izvuku na površinu, oni su ogoljeni od strane holandske emisije PowNews, koja je imala za cilj da istraži koliko su holandski klubovi spremni daleko da odu, kako bi u fudbal doveli inostrane investitore.\nU šokantnom otkriću, zvaničnici Den Boša su spremni da prodaju dušu kluba u zamenu za petrodolare za Srednjeg istoka.\nTokom tajnog snimanja pregovora između lažnih šeika i direktora kluba, zvaničnici Den Boša su krajnje otvoreno govorili o spremnosti da se 'na prvu loptu' odreknu trenera, da promene ime kluba u Den Boš Zmajeve, te da promene boju dresova kako bi dobili novac za finansiranje transfera.\nOno što je izazvalo najveću pažnju u Holandiji je 'dogovor' na koji su direktori pristali, a koji tvrdi da klub neće dozvoliti da u ekipi igraju fudbaleri homoseksualnog opredeljenja, dok se takođe razgovaralo i o ukidanju prodaje alkohola u klubu, kao i pravljenju odvojenih ulaza u stadion za muškarce i žene!\nPotpuno neverovatan snimak možete pogledati u prilogu:


NBS: MMF odobrio Srbiji novi program saradnje - Ekonomija - Dnevni list Danas\nPočetna » Ekonomija » NBS: MMF odobrio Srbiji novi program saradnje\n1Piše: Fonet 19. jula 2018. 09.13 Izmenjeno: 09.34\nInstrument za koordinaciju politike namenjen je zemljama posvećenim reformama, a dogovara se u cilju dobijanja podrške odgovarajućem ekonomskom programu, kada zemlja nema tekućih ni potencijalnih platnobilansnih problema.\nProgram predstavlja kontinuitet u odnosu na stendbaj aranžman iz predostrožnosti koji je Srbija uspešno završila u februaru 2018. godine. NBS je navela da je cilj programa održavanje makroekonomske i finansijske stabilnosti i nastavak strukturnih i institucionalnih reformi za podsticanje bržeg i sveobuhvatnog rasta, stvaranja novih radnih mesta i poboljšanja životnog standarda. Aranžman je odobren za period od 30 meseci, a napredak dogovorenog ekonomskog programa pratiće se putem pet polugodišnjih razmatranja rezultata.\nKako je navela NBS, na sednici Odbora izvršnih direktora MMF u sredu ocenjeno je da je Srbija uspešno rešila makroekonomske neravnoteže i povratila poverenje. Odbor je istakao da ekonomski izgledi zemlje ostaju pozitivni, ali i da je Srbija i dalje podložna uticaju regionalnih i globalnih kretanja i nestabilnosti sa međunarodnog tržišta.\nUkazuje se da bi kašnjenje u sprovođenju strukturnih reformi ili narušavanje fiskalne discipline moglo ugroziti poverenje i smanjiti izglede srednjoročnog rasta. Dogovoreni program, podržan Instrumentom za koordinaciju politika, predviđa da fiskalna politika bude usmerena ka daljem smanjenju javnog duga, povećanju kapitalnih investicija u cilju rešavanja infrastrukturnih potreba Srbije, kao i određenom smanjenju poreskog opterećenja privrede i rada.\nCentralna banka dodala je da je monetarna politika NBS ocenjena kao odgovarajuća u uslovima neizvesnosti na domaćem i inostranom tržištu i da su u finansijskom sektoru postignuti dobri rezultati u smanjenju nivoa problematičnih kredita, kao i da je potrebno nastaviti aktivnosti na njihovom daljem smanjivanju. Prioriteti su i usklađivanje regulatornih i nadzornih okvira sa standardima Evropske unije i rešavanje izazova u oblasti\nsprečavanja pranja novca i finansiranja terorizma, piše u saopštenju.\nMMF, NBS, saradnjaBeograd\n19. jula 2018. u 10.25\nOvde treba slediti primer Madjarske i pozdraviti gospodu iz MMF. Mnogo nas uslovljavaju.


EU poziva Tursku da obustavi operaciju, Amerika priprema sankcije - Sputnjik Srbija\n16:31 09.10.2019 Preuzmite kraći link\n„Turska je zabrinuta zbog bezbednosti duž granice sa Sirijom. Međutim, pozivamo Tursku, kao i ostale aktere da budu suzdržani i da obustave operaciju. Ta vojna akcija neće doneti pozitivne rezultate“, rekao je on.\nIstovremeno, američki senator Kris Van Holen izjavio je da se nacrt zakona o uvođenju sankcija Turskoj zbog vojne operacije protiv Kurda nalazi u završnoj fazi.\nVan Holen je izrazio nadu i da će ga prilikom usvajanja ovog zakona obe vodeće partije u SAD podržati.


Novi saziv Skupštine Bujanovca - Lekcija iz demokratije | Slobodna reč\nNovi saziv Skupštine Bujanovca – Lekcija iz demokratije\nUlična tabla na srpskom i albanskom jeziku; Foto: Wikimedia Commons\nBUJANOVAC – Dok su se kandidati za odbornike u ostalim opštinama Pčinjskog okruga „sakrivali“ iza leđa nacionalnih lidera i time obezbedili ulaz u Skupštinu, skoro pa preslikan u odnosu na Republiku, u Bujanovcu se dešavalo suprotno – Srbi su glasali za Albance, Albanci za Srbe, glasalo se za lokalne lidere i programe, a odluka da se stane iza imena veće srpske stranke koštala je vlasti bujanovačke „političke doajene“. Za razliku od budućih Skupština ostalih opština u Pčinjskom okrugu, bujanovačka će biti „šarena“, a predstavljene su i manjine.\nPrema pisanju portala Bujanovačke, na lokalnim izborima u nedelju glasalo je 20.958 ljudi, od ukupno 43.480 upisanih u birački spisak, te je izlaznost bila oko 48 odsto (48,2%), a kako se navodi u analizi rezultata, lako se potvrdilo „staro pravilo da izbore dobija stranka koja trijumfuje u selima„.\nPrema podacima Opštinske izborne komisije, najviše glasova osvojila je lista Demokratske partije (DP) koja je dobila poverenje 5.048 građana i lista Aleksandar Vučić – Za našu decu sa 80 glasova manje (4.968) što je ovim listama donelo po 10 odborničkih mandata u Skupštini opštine Bujanovac koja ima 41 mesto. Kako prenose Bujanovačke, DP je pobedio na 4 od 5 glasačkih mesta u Velikom Trnovcu, najvećem albanskom selu, a za listu SNS-a su glasali uglavnom stanovnivi sela u kojima žive Srbi. Kako se navodi u tekstu, DP Nagipa Arifija je osvajao glasove i u „čisto srpskim selima“ Lopardincu i Rakovcu.\nNosilac liste na kojoj nije bilo kandidata srpske nacionalnosti, ali je zastupljenost mladih bila veća od 40 odsto, je njen osnivač Nagip Arifi iz Velikog Trnovca. Nosilac liste SNS-a na kojoj je bilo tek sedmoro mladih ljudi je budući narodni poslanik novog saziva Narodne skupštine Republike Srbije ekonomista Nenad Mitrović.\nSledeća lista po broju osvojenih glasova i mandata je Partija demokratskog delovanja (PDD) sa 3.727 osvojenih glasova, odnosno 8 mandata u Skupštini. Nosilac liste je tridesetšestogodišnji master prava Driton Redžepi, a Bujanovačke navode da je ova lista najviše glasova osvojila u selima Letovice, Samoljice, Muhovca i Turije.\nJedna od „najmlađih“ listi u Pčinjskom okrugu koja među kandidatima ima preko 60 odsto mlađih od trideset i mnogo visokoobrazovanih ljudi, Pokret za demokratski progres – Šćiprim Musliu osvojila je 4 odbornička mandata. Sin pokojnog Jonuza Musliua, nekadašnjeg predsednika Nacionalnog saveta Albanaca 4 odbornička mandata dobio je najviše zahvaljujući „tradicionalnim uporištima“ Končulju i Dobrosinu.\nNajveći „gubitnik“ lokalnih izbora u Bujanovcu je Stojanča Arsić koji je predvodeći listu SPS-a, dobio samo 3 odbornička mandata, što je neuporedivo manje u odnosu na sve prethodne izbore kada je „nastupao sa“ sa grupom građana, a za ovu listu nisu glasali ni u „kleničkom kraju gde je ranije Stojanča Arsić bio bez premca“:\n„Arsić se komotno može nazvati najvećim njihovim gubitnikom, sa šansom da ponovo bude deo vlasti ravnom onom da večeras na bujanovački trg slete marsovci.“ – stoji u tekstu portala Bujanovačke, a autor pominje mogućnost da se nešto „tektonski“ promeni jer se „radi o starom političkom liscu“.\nIsti broj mandata pa čak i glasova (1.658) dobio je i Arber Pajaziti koji je sa listom Alternativa za promene po prvi put učestvovao na lokalnim izborima.\nPo jedan odbornički mandat osvojili su student Adem Salihi (Romska stranka Jedinstvo), Faik Iseni (Ujedinjena partija Roma) i Basri Veseli iz sela Nesalce (Demokratska unija Albanaca).\nNarodni poslanici iz Bujanovca\nPored Nenada Mitrovića, koji će biti poslanik u budućem sazivu Narodne skupštine Republike Srbije kao jedan od kandidata SNS-a, za mesto u Skupštini izborili su se i kandidati Ujedinjene doline. Prema preliminarnim rezultaima kao manjinska je dobila 3 mandata u Skupštini, a sada u rezultatima stoji podatak o dva mandata. Uskoro će se znati da li će pored lidera Partije za demokratsko delovanje Šaipa Kamberija i preduzetnik Arđenda Bajramija poslanica biti i ekonomistkinja Nadije Bećiri. UD je izborna lista sačinjena od kandidata iz 5 različitih stranaka čiji su članovi bili građani Srbije albanske nacionalnosti iz opština Bujanovac, Preševo i Medveđa i primer je dobro iskorišćenog glasačkog tela koje će sada imati predstavnike u Narodnoj skupštini.\nPrethodni članakRZS: Smanjen broj rođenih i umrlih\nSledeći članakKvartalni monitor: Mogući pad BDP-a Srbije u ovoj godini od 3 odsto


Objavio dana 5. avg 2011. Zbog planiranih radova na vodovodnoj mreži doći će do prekida u snabdevanju vodom u ponedeljak, 08.08.2011.god.u vremenu od 08 do 15 sati u Železničkoj ulici u Laćarku.\nObjavio dana 3. avg 2011. Planirani radovi na distributivnoj mreži, interventno održavanje instalacija vodovoda i kanalizacije , redovna kontrola mernih mesta i priključaka i sanacije kvarova, samo su neki od poslova zbog kojih su radnici sremskomitrovačkog „Vodovoda“ svakodnevno na ulicama grada i naseljenih mesta. „Hitne intervencije uvek imaju prioritet, kako ne bi bilo dovedeno u pitanje funkcionisanje...\nObjavio dana 2. avg 2011. Zbog radova na vodovodnoj mreži u sredu, 3.avgusta u vremenu od 8 do 14 sati biće obustavljena isporuka pijaće vode potrošačima u Ulici Rumski drum u Sremskoj Mitrovici - od fabrike STEEL MILL do kraja i u naseljenom mestu Šašinci.\nObjavio dana 21. jul 2011. Nakon inicijative građana Sremske Mitrovice za obnavljanje rada fontane u gradskom parku, radnici JKP“Vodovod“ su odmah krenuli u proveru stanja instalacija i ustanovili šta je sve neophodno preduzeti kako bi oživeo „Kameni cvet“. Najpre je rekonstruisan deo vodovodne mreže oko fontane – dovodne i odvodne instalacije, kako bi se stvorili uslovi za stavljanje u funkciju ostalih...\nObjavio dana 15. jul 2011. U protekle dve nedelje u sremskomitrovačkom „Vodovodu“ zabeležena je rekordna isporuka pijaće vode. Prosečna dnevna potrošnja je oko 350 l/s, dok u špicevima, u popodnevnim satima ona iznosi oko 420l/s. Kada je reč o crpljenju vode, u funkciji javnog vodosnabdevanja je 10 od ukupno 14 bunara. Nadležni u JKP „Vodovod“ kažu da ovakva potrošnja vode u prvoj polovini jula nije...\nStrana 55 od 57« Prva«...102030...5354555657»


Hrvati u Briselu blokirali Srbiju, a onda ih je pozvao Bajden na "jedan mali razgovor" | WebTribune\nHome IZBOR Hrvati u Briselu blokirali Srbiju, a onda ih je pozvao Bajden na “jedan mali razgovor”\nRazgovor premijera Hrvatske Andreja Plenkovića sa potpredsednikom SAD Džozefom Bajdenom, posle hrvatskog blokiranja Srbije, izazvao je pažnju stranih diplomata.\nKako navodi Jutarnji list, hrvatska strana nije potvrdila navode iz Beograda da je povod za taj razgovor upravo činjenica da je Zagreb zaustavio Beograd u nameri da otvori poglavlje 26 u pregovaračkom procesu sa Evropskom unijom.\nO tome je govorio i srpski premijer Aleksandar Vučić, na vanrednoj konferenciji za medije po povratku iz Brisela, na šta je Plenković odgovorio “da ga nije čuo“.\n“Kratko sam obavešten da je Vučić održao konferenciju. Stvari su jasne, Srbija je u procesu pristupnih pregovora, postoji niz poglavlja, kriterijuma koje treba da ispuni i smatram da je Srbija na putu da to ispuni. Hrvatska je dala saglasnost da se otvore neka poglavlja, a što se tiče poglavlja o kulturi i obrazovanju, Hrvatska je zadržala rezerve zbog određenih aspekata o obrazovanju manjina i školskim udžbenicima“, naveo je Plenković.\nNa pitanje da li je tokom razgovora sa Bajdenom bilo reči o blokadi Srbije, naveo je da se o tome govorilo “samo u načelima“ i to, kako je rekao, ne o blokadi, nego onome što je rekao, a u vezi je sa procesom pristupnih pregovora i nameri da Hrvatska bude od pomoći susedima.\nIpak, da su se diplomatski duhovi uzburkali u Zagrebu zbog odbijanja hrvatskih vlasti da dozvole otvaranje poglavlja 26, svedoči i izjava neimenovanog diplomate koji je za Jutarnji list prokomentarisao taj događaj.\n“Očekivali smo da će sada Hrvatska biti kooperativnija i pokazati dobru volju za otvaranje poglavlja 26. Iskreno, začudila me je ova odluka koja liči na odluke bivše administracije“, naveo je diplomata.\nJutarnji podseća da je američka administracija reagovala i prilikom slovenačke blokade Hrvatske, koja je otklonjena kada je Vašington upozorio Ljubljanu da je vreme da se nađe rešenje za bilateralni sukob, a u vezi sa graničnim sporom.\nEKSPERT ZA BALKAN PORAZIO SRPSKU VLADU: Srbija blefira sa ruskim uticajem da bi se što bolje prodala u EU


Đorđević poručio Hrvatima: Nemojte strahovati - Sputnjik Srbija\nĐorđević poručio Hrvatima: Nemojte strahovati\n22:31 10.02.2017 (osveženo 23:05 10.02.2017) Preuzmite kraći link\nSrbija je vojno neutralna, želi da bude deo Evropske unije, a Hrvatska ne treba da strahuje zbog toga što se Srbija oprema i što naoružava vojsku, izjavio je za HRT srpski ministar odbrane Zoran Đorđević.\nĐorđević takođe napominje da je Vladi Srbije na prvom mestu razvijanje ekonomije.\nHRT podseća da Srbija od „Erbasa“ kupuje devet najmodernijih helikoptera srednje klase, a da od Belorusije dobija donaciju u „migovima 29“ i protivvazdušnom sistemu „Buk“.\n„Dobili smo od Sjedinjenih Američkih Država donaciju od 40 ’hamera‘, vrednosti od 7,5 miliona dolara. Radi se o novim ’hamerima‘“, rekao je Đorđević.\nRusija Srbiji donira 30 tenkova T-72 i šest ’migova 29‘ iz svoje lovačke eskadrile, ali će platiti remont.\nĐorđević ističe da nema mesta strahovanju u Hrvatskoj.\n„Naravno da nema bojazni, našoj Vladi je na prvom mestu ekonomija. Želimo da Srbija bude ekonomski jaka, da region prepozna da imaju u nama ekonomskog partnera“, rekao je Đorđević, prenosi RTS.\nMinistar je istakao da je poruka Hrvatskoj da preko Srbije može da sarađuje sa nekim zemljama, sa kojima možda ne može direktno.\n„Mi imamo dobre odnose i sa Rusijom i Belorusijom, ali imamo odlične odnose i sa Kinom. Ostali su nam dobri odnosi i sa Azijom i sa Afrikom i to jeste prilika da zaradimo svi zajedno i da radimo na trećim tržištima“, rekao je ministar.


Kragujevac za regionalne medije | Autonomija\nKragujevac za regionalne medije\nIdeju o regionalnim javnim servisima podržava više stanica izvan Beograda, potpisnika "Kragujevačke inicijative".\nPočetak javne rasprave o nacrtu medijske strategije juče je u Kragujevcu protekao u znaku spora o tome da li bi u Srbiji trebalo da postoje regionalni javni servisi, u vlasništvu i na budžetu lokalnih samouprava, ili bi, osim RTS i RT Vojvodine, svi državni mediji trebalo da budu privatizovani.\nIdeju o regionalnim javnim servisima podržava više stanica izvan Beograda, potpisnika „Kragujevačke inicijative“, za razliku od nacrta medijske strategije, čiji autori predlažu privatizaciju medija i prelazak na sistem projektnog finansiranja za medijske sadržaje u javnom interesu.\nOvaj Nacrt sačinili su i konsenzusom usvojili predstavnici novinarskih udruženja i asocijacija medijske industrije.\nNačin na koji je korišćen termin „javno“ u Nacrtu proizvodi duboke neodumice, što dovodi do neshvatljivog pojma javnog servisa u privatnom vlasništvu, ocenio je predsednik Skupštine grada Kragujevca Saša Milenić. On je podržao „Kragujevačku inicijativu“, koja se zalaže za uspostavljanje regionalnih javnih servisa.\n„Kragujevačka inicijativa“, potpisana je u februaru 2007.godine, podsetila je direktorka Radio televizije Kragujevac Jovanka Marović i negirala da u Evropskoj uniji ne postoje regionalni javni servisi.


Grafit OVK na ambulanti u Kosovskoj Mitrovici – Central News\nGrafit OVK na ambulanti u Kosovskoj Mitrovici\nGrafit albanske terorističke organizacije OVK osvanuo je jutros ispisan na zdravstvenoj ambulanti u Suvom Dolu koja funkcioniše u okviru Zdravstvenog centra Kosovska Mitrovica, saopštila je Kancelarija Vlade Srbije za Kosovo i Metohiju.\nIz Kancelarije napominju da posebno zabrinjava što je ova poruka kojom se direktno slave zločini nad Srbima i ova zločinačka grupacija, ispisana na dan početka NATO agresije, dok čitava Srbija žali svoje žrtve.\nIstiče se da je grafit “UČK” izazvao opravdano uznemirenje i revolt među srpskim i nealbanskim stanovništvom na Kosovu i Metohiji koje se liječi u ovoj ambulanti u mješovitoj sredini, a koja je često na meti vandala.\n“Dok se čitav svet bori protiv pandemije virusa korona, a Srbija pokazuje podršku i solidarnost doniranjem vakcina i medicinske opreme svima kojima su one neophodne, Albanci demonstriraju netoleranciju i netrpeljivost prema lekarima i medicinskim ustanovama”, navode iz Kancelarije.\nIz Kancelarije napominju da ovo nije prvi put da se srpski zdravstveni sistem na Kosovu i Metohiji i zdravstveni radnici nalaze na meti ekstremista i prijetnji iz Prištine.\nPodsjeća se da su u prethodnom talasu epidemije, specijalne policijske jedinice iz Prištine sprovodile racije u srpskim domovima zdravlja na Kosovu i Metohiji u potrazi za vakcinama i lijekovima, saslušavali srpske ljekare zbog sumnje da su “učestvovali u spasavanju života vakcinacijom”.\n“Ovakvo zastrašivanje u vidu grafita ne iznenađuje kada se u obzir uzmu poruke netrpeljivosti i mržnje koje su juče upućivane iz Prištine, a koje su kulminirale u stavu Aljbina Kurtija da pogazi dijalog i sve postignute dogovore, poništi formiranje Zajednice srpskih opština i pred Srbiju postavi četiri ultimatuma”, navode iz Kancelarije.\nIstiče se da je sada kristalno jasno zbog čega Beograd upozorava da se takva retorika uvijek prelije u realan život na Kosovu i Metohiji i zbog čega Srbija insistira na dijalogu i kompromisu kao jedinom putu ka stvaranju mira i suživota na ovim prostorima.


Beograd podiže spomenik Krasnovu: Za Ruse ruski, za Srbe srpski arhitekta (video) - 01.10.2019, Sputnik Srbija\nNa Malom Tašmajdanu, ispred Arhiva Srbije, počinju radovi na podizanju spomenika slavnom ruskom arhitekti Nikolaju Krasnovu, čije je svečano otkrivanje planirano... 01.10.2019, Sputnik Srbija\n12:03 01.10.2019 (Osveženo: 03:04 26.08.2021)\n© Sputnik / Dejan SimićPočinju radovi na podizanju smpoemnika Nikolaju Krasnovu\nOtvaranju su prisustvovali predstavnici Grada Beograda i Ambasade Ruske Federacije u Srbiji.\nPomoćnik gradonačelnika Beograda Andrija Mladenović rekao je tom prilikom da je spomenik Nikolaju Krasnovu ujedno i spomenik velikom broju ruskih emigranata koji su došli u našu zemlju posle završetka rata.\n„Ovo je i spomenik svima njima koji su ostavili veliki trag ovde i dali svoj doprinos našoj zemlji u svim oblastima“, rekao je Mladenović na ceremoniji početka radova.\nOn je naveo da su uticaj i delo Krasnova posebno vezani za srpsko-ruske odnose u prošlom veku, dodajući da je njegova uloga u povezivanju srpsko-ruskih odnosa od velikog značaja.\n„Rusi slobodno mogu da kažu da je on ruski arhitekta, ali i mi možemo da kažemo da je on srpski arhitekta jer je ostavio traga ne samo u Beogradu, nego i u celoj Srbiji“, istakao je on.\nGrad je, kako je rekao, odlučio da se velikom čoveku oduži podizanjem spomenika prekoputa zgrade koju je on projektovao — Arhiva Srbije.\n© Sputnik / Dejan SimićPočinju radovi na podizanju spomenika Nikolaju Krasnovu\nPočinju radovi na podizanju spomenika Nikolaju Krasnovu\n„U okolnostima burne istorije, moramo da se setimo onih koji su nam mnogo značili. Spomenik će podsećati na čoveka koji je morao da napusti svoju zemlju i napravi ovde utočište“, zaključio je on.\nSpomenik će biti urađen prema idejnom rešenju vajara Nebojše Savovića, čiji je rad odabrao Odbor za podizanje spomenika Krasnovu. Prema zamisli vajara, spomenik predstavlja figuru ruskog arhitekte, koji sedi za stolom.\nAutor odabranog rešenja, vajar Savović već osam godina angažovan je na izradi mermerne ornamentike Hrama Svetog Save u Beogradu, te je u stručnim krugovima poznat po izražavanju u kamenu.\nNjegove skulpture galerijskog formata, izvedene u kamenu, nalaze se u galerijskim i privatnim zbirkama u Srbiji i inostranstvu. Autor je značajnih memorijalnih i ambijentalnih skulptorskih dela u Srbiji i zemljama okruženja, i dobitnik više nagrada.


Načelnik opštine Istočno Novo Sarajevo Jovan Katić i ambasador Poljske u BiH Jaroslav Lindenberg razgovarali su danas o uspostavljanju saradnje u oblasti kulture i umjetnosti putem izložbi, te projekcijom filmova pod nazivom “Dani poljskog filma”. Na sastanku u prostorijama...\nVodosnabdijevanje na cjelokupnom sistemu kojim upravlja Javno preduzeće „Vodovod i kanalizacija“ Pale je na zadovoljavajućem nivou i bez redukcija iako je, usljed duže suše, izdašnost izvorišta u opadanju, rekao je danas Srni direktor ovog preduzeća Dejan Kojić. Kojić je...\nMatična biblioteka Istočno Sarajevo organizuje Prvu školu matematike za osnovce od petog do devetog razreda i srednjoškolce. Prva škola matematike trajaće tokom školske godine po rasporedu dva časa od sat i po, dva puta sedmično. Škola će u potpunosti pratiti...\nUniverzitet u Istočnom Sarajevu: U toku vakcinacija nastavnog i administrativnog osoblja\nNa Univerzitetu u Istočnom Sarajevu u toku je vakcinacija nastavnog i administrativnog osoblja protiv virusa korona. Rektor Univerziteta Milan Kulić naglasio je da je od izuzetne važnosti vakcinisati zaposlene prije početka nove akademske godine kako bi, ukoliko epidemiološka situacija...\nRevakcinacija i vakcinacija u Trnovu\nRevakcinacija “sinofarm” vakcinom za danas je planirana u Trnovu, a direktor Doma zdravlja Stefan Ivanović očekuje da drugu dozu primi 70 lica. Ivanović je naveo da će građani od sutra moći da se vakcinišu “sinofarmom” bez zakazivanja u terminu...\nU porodilištu JZU Bolnica “Srbija” u posljednja 24 časa rođene su dvije bebe, dječak i djevojčica, saopšteno je iz ove zdravstvene ustanove. U posljednja 24 časa u Republici Srpskoj rođene su 33 bebe i to u Banjaluci 11, Doboju...\nDirektor Doma zdravlja Trnovo Stefan Ivanović izjavio je Srni da će u petak, 6. avgusta, stanovnici ove lokalne zajednice moći da se vakcinišu protiv virusa korona bez zakazivanja, a na raspolaganju je vakcina “Sinofarm”. Ivanović je dodao da će...\nHitna pomoć na Palama nema povećan broj pacijenata uprkos visokoj temperaturi vazduha koje su zahvatile ovo područje, rekao je Srni direktor ove zdravstvene ustanove Predrag Blagojević. Blagojević je naveo da su zahvaljujući edukovanosti njihovih pacijenata imali veoma rijetke slučajeve...\nSluženjem liturgije u Hramu Svetog sveštenomučenika Petra Dabrobosanskog u Vojkovićima i parastosom za poginule borce sa područja Istočne Ilidže obilježeno je 29 godina od odbrane Vojkovića, Grlice i Krupca u odbrambeno-otadžbinskom ratu. U porti hrama, kod Spomen-kapele kod crkve...\nUkraden alat iz objekta firme za preradu drveta\nU toku protekla 24 časa na području Policijske uprave Istočno Sarajevo prijavljeno je jedno krivično djelo, registrovano tri narušavanja javnog reda i mira, a dogodile su se dvije saobraćajne nezgode. Policijskoj stanici Pale, dana 03.08.2021. godine prijavljeno je da...


Nju Orleans osvojio prvu titulu u NFL ligi – Nadlanu.com\nNju Orleans osvojio prvu titulu u NFL ligi\nMAJAMI, 8. februara 2010. (Beta-AP) - Ekipa Nju Orleans Sejntsa osvojila je svoju prvu titulu prvaka u američkom fudbalu, pošto je u finalnoj utakmici NFL lige u Majamiju pobedila Indijanapolis Koltse sa 31:17.\nZa igrača utakmice izabran je kvoterbek Nju Orleansa Dru Bris, koji je izjednačio rekord "Super boul" mečeva po uhvaćenom pasovima.\nIgrači Nju Orleansa proslavili su pobedu uz pesme legendarnih muzičcara iz tog grada, Doktora Džona i Profesora Longhera. Trener Šon Pejton mahao je sa ograde uz konfete, a cela atmosfera podsećala je na festival Mardi gra u Nju Orleansu.\n"Ko je pre četiri godine mogao da pomisli da će se ovo desiti? Tada je 85 odsto grada bilo pod vodom. Većina ljudi je otišla ne znajući da li će se ikad vratiti ili da li će se klub vratiti. Tada smo se dogovorili da ćemo ponovo izgraditi klub oslanjajući se jedni na druge. Ovo je kulminacija te vere", rekao je Bris.\nNavijači Sejntsa navijali su i sat vremena posle utakmice. Jedan igrač popeo se na tribine da slavi sa publikom, a svi su bacali delove opreme u gledalište, dok im je trener prineo pehar da bi ga dodirnuli.\n"Voleo bih da ga podelim u mnogo malih komada, da ga svi podelimo", rekao je Pejton.\nOvo je prvi put da Nju Orleans igra u finalu NFL lige i važio je za autsajdera.\nIndijana je povela sa 10:0 na početku i delovalo je da će deklasirati novajliju u finalima, ali se Nju Orleans vratio u velikom stilu, naročito posle poluvremena.\n"Jednostavno smo verovali u sebe i znali smo da je ceo grad uz nas, a možda i cela zemlja. Ova titula osvojena je za Nju Orleans", rekao je Bris.\nKvoterbek Indijane Pejton Mening, dobitnik četiri priznanja za najkorisnijeg igrača lige, rekao je da je razočaran porazom.\n"Verovatno nismo uhvatali dobar ritam, razočaran sam. Znam kakav je osećaj pobediti od pre tri godine kada smo mi bili šampioni. Znam i da se ljudi iz Nju Orleansa i Sejntsa sada isto tako osećaju", rekao je Mening.


Poslaničke grupe osnivača SZS nastavljaju samostalno delovanje, ali sarađuju po zajedničkim temama – Двери\n21. септембра 2018. Ostavite komentarSaopštenja\nPoslaničke grupe članica Saveza za Srbiju održale su prvu zajedničku konferenciju za novinare u Narodnoj skupštini Republike Srbije.\nBoško Obradović, predsednik PG Dveri, istakao je da će sve poslaničke stranaka osnivača saveza nastaviti delovanje samostalno ali će intenzivirati saradnju i koordinaciju oko tema koje su im zajedničke, pre svega oko tema koje su deo platforme od 30 tačaka.\n„Jedna od tih tačaka, tačka 16 tiče se i današnje teme zasedanja Narodne skupštine i odnosi se na zaštitu stečenih prava građana i vraćanje otetih penzija i nadoknada. To će biti prva tema po kojoj ćemo u Skupštini nastupiti zajednički. Penzionerima se mora nadoknaditi oduzeto“ – rekao je Obradović.\nGoran Ćirić, predsednik PG Demokratske stranke je, govoreći o Zakonu o izmenama i dopunama zakona o penzionom i invalidskom osiguranju, istakao da je ključni problem što predlogom zakona nije definisan način vraćanja sredstava koja su penzionerima oduzeta u prethodne 4 godine, a to je oko 200 miliona evra na godišnjem nivou. „Naši poslanički klubovi neće glasati za ovakav predlog zakona“ – rekao je on.\nSanda Rašković Ivić, istakla je da će Savez za Srbiju staviti pitanje penzija visoko na listu prioriteta i da će po tom pitanju i poslanici stranaka iz Saveza delovati zajednički. „Mi pozdravljamo povraćaj penzija ali ne na ovakav način, ovo je jedna velika prevara i imaginarijum“ rekla je ona i dodala da je potrebno uvesti institut minimalne penzije i sistem usklađivanja visine penzija sa troškovima života dva puta godišnje.\nMiroslav Aleksić, potpredsednik Narodne stranke rekao je da vlast u Srbiji i građani Srbije žive u nekim različitim svetovima. „Vlast živi u vremenu letećih automobila, a građani u mraku i obespravljeni.“ – rekao je on i dodao da se to vidi i na primeru štrajka glađu radnika Gumoplastike koji su primali plate manje od minimalca, a i one su im bile neredovne, u jednoj državnoj firmi što pokazuje da država krši sopstvene zakone.\nBoško ObradovićGoran ĆirićMiroslav AleksićSanda Rašković IvićSaopštenjaSavez za Srbiju


"MORA DA SE RADI" Vučić u kineskoj fabrici u Obrenovcu:"Ovde 3.000 ljudi radi odličan posao"\n"Bio sam pre nekoliko godina u Tel Avivu gde sam čuo da će se u budućnost ići, i da će je imati samo one zemlje u kojima radnici budu učili, a učenici radili. Drugačije rečeno, ostali neće moći da izdrže konkurenciju i zato sam srećan što smo u mogućnosti da se bavimo dualnim obrazovanjem i što postoji ovakva fabrika u obrenovačkoj opštini", rekao je danas predsednik Srbije Aleksandar Vučić tokom obilaska kineske fabrike MEI TA Europe u Obrenovcu.\nDodao je da je zadivljen onim što je video, ali da je potrebno da imamo obučene radnike i mlade ljude koji mogu da napreduju.\n"Mora da se radi, ko god vam kaže da može na drugačiji način do dobrog života, taj vam ne govori istinu. Dobrim zalaganjem i radom treba da vratite roditeljima pre svega, a zatim i državi", istakao je Vučić.\nVučić je rekao da su svi bili u neverici pre pet godina kada je fabrika otvorena, a da je sada tu zaposleno 3.000 ljudi. Istakao je da su ljudi tu prepoznali priliku za rad, a da je dobro što tu rade i građani iz svih okolnih mesta.\n"Tržištu će biti potrebni dobri i vredni radnici, ljudi koji su prošli obuke. Takvi će biti sve više plaćeni i nije važno da li ima fakultet ili nema već šta zna da uradi. Biće bitno šta ima u glavi i šta zna da uradi sa svojim rukama", rekao je Vučić.\nRekao je da je do sada ogroman novac u fabriku uložen.\n"Država je uložila u tu fabriku i u budućnost, ne samo kineski partneri i očekujemo da to vratite svojim radom", kazao je Vučić.\n"Nema budućnosti, ako nema vas koji ovde radite. Samo budite vredni, lako je da dobacite bilo šta, ali potreban je rad", ocenio je Vučić.\nMEI TA Europe je kompanija koja se bavi proizvodnjom automobilskih delova, delova motora i opštih industrijskih delova.\nVučić u Obrenovcu\nVlasnik kineske kompanije koja je otvorila fabriku Mei Ta, Ben Če rekao je da to za njihovu grupaciju najveća investicija u Srbiji.\n"Mi se nadamo da će ova investicija takođe napraviti pomak i boljitak za Srbiju, jer pokreće napredak zemlje", rekao je Če i zahvalio se predsedniku Vučiću što zajedno napreduju.\nAmbasadorka Kine Čen Bo ukazala je da joj je drago što je posetila fabriku u koju je kineska kompanija već uložila 150 miliona evra što je otvorilo 3.000 radnih mesta, i navela, da fabrika dobro radi svoj posao.\n"U prošloj godini su postignuti veliki rezultati u odnosima dve zemlje i to u svim oblastima naše saradnje, a prijateljski odnosi će se sve više razvijati", ocenila je Čen Bo.


U domenu društvene odgovornosti, Victoria Group je u poslednjih pet godina izdvojila preko 1,5 miliona evra i pomogla preko 1000 pojedinaca i organizacija. Samo u toku 2011. godine za donacije i podršku društvenoj zajednici kompanija je izdvojila preko 40 miliona RSD. Učešće u akciji organizovanog i sistemskog rešavanja stambenih pitanja izbeglica i interno raseljenih lica, za rezultat ima zatvaranje nefomalnog kolektivnog centra u Zrenjaninu, odnosno obezbeđivanje stambenih jedinica za 11 porodica. Stalni smo donatori šest narodnih kuhinja koje se brinu o osnovnim potrebama 40.000 stanovnika kosovskih enklava. Nabavljeno je pet inkubatora za prevremeno rođenu decu u Institutu za zaštitu zdravlja dece i omladine Vojvodine u Novom Sadu, i opremljeno je previjalište odeljenja Abdominalne hirurgije Univezitetske dečje klinike u Tiršovoj.


Društvo i ekonomija: Odluka Vlade ne važi u Novom Sadu: Porodilište naplaćuje epidural - BalkaniYUm.TV '); } //]]>\nOdluka Vlade ne važi u Novom Sadu: Porodilište naplaćuje epidural\nPorodilište u Novom Sadu i dalje naplaćuje porodiljama epiduralnu anesteziju po ceni od 15.000 dinara. Uprava Betanije oglušila se na odluku Ministarstva zdravlja, po kojoj je od 2016. godine bezbolan porođaj u Srbiji za sve žene besplatan.\nPorodilja Svetlana Mičić, kojoj je termin za porođaj krajem januara, neprijatno se iznenadila kada je saznala da će epidural ipak morati da plati.\n- Praksa u Betaniji je da se bezbolan porođaj unapred mora platiti, a kada se stigne na porođaj, mora da se pokaže priznanica da je epidural plaćen. To je bezobrazluk, jer je rečeno da će u svim porodilištima biti besplatan. Ovako, Novi Sad ispada kao da je u zemlji trećeg sveta i da nam je epidural luksuz za razmažene mame - kaže ljutito Svetlana.\nU Betaniji juče niko nije hteo ništa da komentariše zbog čega i dalje naplaćuju epiduralnu anesteziju.\nU Ministarstvu zdravlja oštro su reagovali i poručili svim zdravstvenim ustanovama da su imale dovoljno vremena da se organizuju i primene ovu odluku. - Epiduralna anestezija u 2016. godini ne sme da se naplaćuje ni u jednom državnom porodilištu - kažu u Ministarstvu.


Prijem za učesnike i sponzore CISV međunarodnog kampa - GradPrijedor.com - Portal grada Prijedora\nPrijem za učesnike i sponzore CISV međunarodnog kampa\nU subotu je u prijedorskom Domu penzionera održan prijem za učesnike i sponzore CISV kampa u Brezičanima koji je održan u avgustu ove godine. Azra Pašalić, predsjednica SO Prijedor i predsjednica CISV BiH-Prijedor je tom prilikom još jednom istakla značaj jednog ovakvog kampa za mlade iz Prijedora. „U prisustvu učesnika kampa, njihovih roditelja, gostiju iz Italije, naših sponzora kampa, radimo evaluaciju CISV kampa i dodjeljujemo diplome i zahvalnice našim prijateljima koji su pomogli njegovu organizaciju“, rekla je Pašalićeva istakavši da su djeca koja su učestvovala u kampu izrazila veliko zadovoljstvo naučenim i ostvarenim tokom njegovog trajanja.\n„Mladi su učili jedni od drugih o toleranciji, kulturi, međusobnoj saradnji“, dodala je Pašalićeva. „CISV kamp u Brezičanima je održan u periodu od 5. do 20. avgusta ove godine a na njemu je učestvovalo 19 učesnika uzrasta od 15 do 17 godina iz BiH i Italije. Oni su tokom trajanja ovog međunarodnog kampa zajedno radili, igrali se, učili, družili se i živjeli“, potvrdila je Sanja Vukelja, direktorica kampa. Za realizaciju CISV kampa u Brezičani 2011 zaslužni su: načelnik opštine Prijedor Marko Pavić, predsjednica SO Prijedor dr. Azra Pašalić, Stanica javne bezbjednosti Prijedor, Centar za socijalni rad Prijedor, Osnovna škola „Jovan Cvijić“ Brezičani, CISV trento, Udruženje „Program“ Prijedor, DOO „Sconto-prom“, „Intesa San Paolo“ banka, Pekara „Aleksić“, MDM Travel, poslastičarnica „Oaza“, mesnica „Sedmica“ i STR „Sanja-M“.\nCISV je nezavisna, nepolitička, dobrovoljna, volonterska organizacija koja promoviše mirovnu edukaciju i međukulturalnio prijateljstvo. Izgrađen je kao ugledna organizacija omladinske razmjene koja je od 1951. godine do danas vodila više od 4500 međunarodnih aktivnosti za više od 170 000 učesnika iz oko 100 zemalja. Svi članovi CISV-a su volonteri i za svoj rad ne primaju nikakvu naknadu. Organizacija CISV u Prijedoru postoji od 2003. godine. Od samog početka veliku odgovornost na sebe je preuzela dr. Azra Pašalić, predsjednica SO Prijedor koja je postala i predsjednica CISV BiH. Ove godine CISV BiH je i formalno postao dio svjetskog CISV-a.


Vukovi savladali Legionare - Sremski sport\nVukovi savladali Legionare\nOd admin on\t 27/03/2016 Američki fudbal, Sremska Mitrovica\nZvezda utakmice nesumnjivo je bio novopridošli kvoterbek Džon Uribe, pre svega preciznom i aktraktivnom „pas-igrom“, a u tandemu s hvatačem Tonijem Vašingtonom koji je poentirao tri puta. Pored njega, posle dodavanja Uribea tačdaun su postigli i domaći hvatači Mario Lugonja i Mihailo Stefanović.\n– Ipak, prostora za napredak ima i te kako, ali je pred nama cela sezona. Povratak trenera Šona Embrija je sjajna stvar za tim, a tu su i fantastični importi Uribe i Vašington, kao i nekoliko domaćih igrača – izjavio je je Nedeljković, uz napomenu da je su jedine senke utakmice povrede nekoliko igrača.\n– Nadam se da to neće biti dugoročni problem u ekipi – katao je defanzivni bek Vukova.\nŠto se tiče prvih suparnika, Ivan Nedeljković smatra da imaju talenat da igraju u najvišem rangu takmičenja.\nDa gostujuća ekipa s druge strane nije tek tako poklekla pred naletima suverenih Vukova, pokazala su ovosezonska pojačanja Mitrovčana, kvoterbek Šon Viliks posle čijeg pasa je poentirao Miloš Kolibar, i raninbek Paris Li.\n„Čopor“ sada čekaju dve nedelje predaha, a zapravo priprema za zgusnut raspored. Naredni rival, 9. aprila u Novom Sadu, biće im branilac titule u Prvoj ligi Srbije, Vojvode.\n– Prošle godine smo bili drugi i u srpskom prvenstvu, i u regionalnoj CEFL ligi, i u Ligi šampiona. Nadam se da ćemo se vratiti na prva mesta u domaćoj i CEFL ligi, a nadam se doći i do vrha u Ligi šampiona – poručio je ofanzivni linijaš Vukova i reprezentacije Srbije, Mladen Stojanović.


Veliki potencijal za razvoj Raške u verskom turizmu – Balkanekspresrb.rs\nMinistar za brigu o porodici i demografiju u Vladi Republike Srbije Ratko Dmitrović izjavio je danas u Raškoj da ovo područje svoj ekonomski i demografski oslonac treba da gradi na turizmu, pre svega verskom.\nDmitrović se tokom radne posete toj opštini sastao sa njenim rukovodstvom, na čelu sa predsednikom opštine Ignjatom Rakitićem, kao i sa direktorkom Predškolske ustanove „Veselo detinjstvo“ Violetom Knežević.\nTokom sastanka ministru su predstavljeni potencijali razvoja opštine i najnovija ulaganja, kako u razvoj same opštine, tako i u dečiju zaštitu.\nOn je istakao da je cilj Vlade da promeni odnos našeg naroda prema onome što je ocenjeno kao najveći problem, a to je demografija, ocenivši da po tom pitanju mora da se deluje strateški.\nMinistar je naveo da su ogromne šanse tog kraja u sferi turizma, istakavši da je neophpodno da se više pažnje obrati na digitalnu komunikaciju kako bi se ljudi upoznali sa svim potencijalima.\nRakitić je rekao da je demografija veoma važna tema za tu opštinu, podsetivši na to da se Raška od devedesetih godina prošlog veka do danas suočava sa problemom negativnog prirodnog priraštaja, kao i odliva mladih ljudi.\nMeđutim, danas je situacija znatno bolja, čemu doprinosi turizam kao glavna razvojna tačka naše opštine. Otvaranjem fabrika doprinosimo i zapošljavanju naših sugrađana, dodao je predsednik opštine Raška.\nU okviru današnje posete Raškoj, ministar je obišao i Petrovu crkvu koja se nalazi u Novom Pazaru, kao i manastir Đurđeve stupove.\nPetrova crkva je sveto mesto koje bi trebalo da bude mesto hodočašća za srpski narod, a na žalost mnogi nisu čuli za selo Deževu kao i Petrovu crkvu. Ovo su mesta koja su po državotvornosti i po duhovnosti najvažnija za naš narod, objasnio je Dmitrović.\nSaradnja sa NTP Skolkovo u digitalizaciji zdravstvenog sistema Srbije


Kurs i obuka za internog ISMS proverivača ( Internal ISMS Auditor )\nKurs i obuka za internog ISMS proverivača\nISMS 1 kurs se sprovodi prema pravilima standarda ISO 27001:2013 koji je priznat na međunarodnom nivou, a odnosi se na Sistem upravljanja bezbednošću informacija u okviru određene organizacije.\nPo završetku ISMS 1 obuke svi polaznici se osposobljavaju da uz najviši stepen samostalnosti i efikasnosti obavljaju poslove internih proveravača u okviru određene organizacije, a sa stanovišta bezbednosti i zaštite informacije, odnosno međunarodno priznatih standarda grupe ISO 27000, sa posebnim akcentom na standard ISO 27001:2013.\nCilj internih provera u okviru određene organizacije jeste da se sistematski i nezavisno ispita stanje u organizaciji, kako bi se utvrdio stepen usaglašenosti sprovedenih aktivnosti i planiranih mera, a prema pravilima standarda serije ISO 27000, koji se prvenstveno odnosi na Sistem bezbednosti i zaštite informacija. Implementacijom znanja stečenih tokom trajanja ISMS 1 obuke svi polaznici sa najvišim stepenom efikasnosti bivaju osposobljeni za poslove interne provere u skladu sa pravilima pomenute grupe standarda, a što se pozitivno odražava najpre na poboljšanje kvaliteta njihovog poslovanja, a posredno i na poboljšanje poslovanja određene organizacije u celini.\nOsnovni cilj ISMS 1 kursa je upravo taj : da se svi polaznici nakon obuke osposobe da maksimalno efikasno i potpuno samostalno vrše poslove interne provere u određenoj organizaciji, a sa stanovišta pravila standarda grupe ISO 27000, uz poseban akcenat na pravila ISO 27001:2013 standarda.\nTokom trajanja ISMS 1 kursa svi polaznici se najpre upoznaju sa osnovnim smernicama međunarodno priznatih kurseva serije ISO 27000, prema kojima se i sprovodi obuka. Takođe, upoznaju se i sa pravilima OHSAS 27000 stanarda, učeći na prvom mestu kako funkcioniše planiranje samog procesa provere. Potom, svi polaznici dobijaju teorijska i praktična znanja o dokumentaciji, odnosno adekvatnim i poželjnim načinima utvrđivanja stanja postojeće dokumentacije, te u skladu sa postojećom dokumentacijom dobijaju smernice o načinima upravljanja Sistemima bezbednosti i zaštite informacija. Tokom trajanja ISMS 1 obuke svi polaznici se, takođe upoznaju sa načinima utvrđivanja važnosti usaglašenosti sa pravilima važećeg standarda, te o tome koje usaglašavanje je značajno, a koje ne.\nTokom trajanja ISMS 1 kursa, u okviru koga se obuka sprovodi prema pravilima standarda ISO 27001:2013 koji je zvanično priznat na međunarodnom nivou kada je Sistem bezbednosti i zaštite informacija u pitanju, svi polaznici pored navedenog dobijaju i teorijska i praktična znanja o različitim metodama i tehnikama upravljanja ovim sistemom, te adekvatnim načinima poboljšanja komunikacije tokom trajanja samog procesa provere i najboljim načinima prikazivanja rezultata koji su dobijeni tokom procesa interne provere, a sa stanovišta Sistema bezbednosti i zaštite informacija.\nSasvim je jasno zbog čega je ISMS 1 kurs postao imperativ, uzevši u obzir da implementacija znanja stečenih tokom obuke omogućava svim polaznicima da maksimalno povećaju kako svoju, ličnu efikasnost i kvalitet poslovanja, tako i efikasnost i kvalitet poslovanja određene organizacije za koju vrše proveru, a što sve zajedno utiče na znatno poboljšanje imidža određene organizacije u poslovnom svetu.\nKome je kurs namenjen : polaznici mogu biti sve osobe koje su na bilo koji način i po bilo kom osnovu uključene u rad sistema menadžmenta, kao i sve osobe koje su na bilo koji način i po bilo kom osnovu uljučene u sprovođenje interne obuke u okviru određene organizacije, a sa stanovišta upravljanja Sistemima bezbednosti i zaštite informacija, kao i zaposleni na rukovodećim pozicijama koji u okviru svojim radnih mesta imaju zadatak da Sistem bezbednosti zaštite informacija adekvatno sprovode u određenim oranizacijama, pa je neopodno da se upoznaju sa svim pravilima vezanim za ove sisteme.\nSpisak gradova za kurs i obuku za internog ISMS proverivača


Odneto 500 kubika smeća s jedne od najvećih divljih deponija\nTanjug 13. septembra 2019. 14:22\nBEOGRAD – Završeno je čišćenje 500 kubika smeća sa jedne od najvećih divljih deponija, koja se nalazila u Ripnju, nakon što je gradonačelnik Beograda Zoran Radojičić naložio hitno uklanjanje otpada prilikom prošlonedeljne posete.\nRadnici JKP „Gradska čistoća“ imali su puno posla tokom prethodnih dana, s obzirom na to da je reč o mestu na kome su stanovnici okolnih naselja godinama ostavljali pune kese otpadaka, stari nameštaj i dotrajale električne uređaje.\nRadojičić je istakao da neodrživo i nesavesno odlaganje otpada ima višestruke negativne efekte – ne samo da su deponije izvor zaraza već i dovode do zagađivanja vode, vazduha, a pre svega, zemljišta.\n„Nažalost, da bi se ovo zemljište ponovo upotrebljavalo i oporavilo za proizvodnju hrane, potrebne će biti godine. Zato je bitno da se ponovo ovde ne stvori deponija, već da nastavimo da ulažemo u prečišćavanje ovog zemljišta, kako bi se prostor opet koristio za poljoprivredu ili neku drugu namenu, a ne kao smetlište“, poručio je Radojičić, a navodi se u saopštenju Gradske uprave.\n„Prethodna iskustva nam govore da to u prošlosti nije bio slučaj, jer kada se deponije očiste, vrlo brzo se posle toga ponovo donosi smeće i problem se ponavlja“, rekao je Radojičić i dodao da je važno da se u ovom domenu sprovodi kaznena politika.\nGradonačelnik je naglasio da sličnih deponija u Beogradu ima između 40 i 50, a da će Grad u narednom periodu uložiti veliki napor u rešavanje problema „divljih“ deponija.\nRadojičić je rekao da u Ripnju živi više od 15.000 ljudi, a naselje obiluje zelenilom, te da je zato čišćenje važno za očuvanje prirodnog bogatstva tog dela grada.\nOn je dodao da je „Gradska čistoća“ ove godine rešila problem odlaganja oko 7.500 kubnih metara otpada, a Grad je za tu namenu opredelio oko 10 miliona dinara.\nPredsenice-Gradonacelnice hocete li prozvati i opzvati odgovornog za bruku i sramotu za Trg Republike,pre svega najblize saradnike od koji su neki preuzeli i Vsu funkciju. To je Vas osnovni posao da Vamsaradnici odgovaraju za poverene poslove a ne samo da se slikaju i verbalno se obracunavaju sa drugima koji misle drugacije.


Poziv mladim stvaraocima za dostavljanje ideja za organizovanje umjetničkog događaja u Herceg Novom – N-O-I-S-E\nSeanema PopUp putujući bioskop u Budvi - Cold Case Hammarskjöld\nTokom projekta „Platforma nezavisne kulturne scene- podsticaj saradnji vaninstitucionalnim akterima u kulturi“ održano je 6 sastanaka sa različitim akterima (pojedincima, neformalnim inicijativama, nevladinim organizacijama i sl.) sa područja Herceg Novog, Tivta, Kotora, Budve i Nikšića.\nSpomenuti sastanci su sem umrežavanja, razvijanja saradnje, razmjene informacija, znanja i iskustava imali za cilj i mapiranja scene u opštinama primorskog i centralog regiona Crne Gore.\nNažalost, sem velikog entuzijazma prisutnih aktera, generalni zaključak je da stanje scene nije najpovoljnije. Nedostatak prostora i sredstava za rad, kao i podrške javnosti, nezrelost publike za programe produkcije, uglavnom su problemi koji tište manje- više sve aktere sa kojima smo razmjenili stavove i iskustva.\nIpak, pokušali smo da se fokusiramo na ono što mi možemo da doprinesemo našim loklnim zajednicama. Zajedničkog stava, odlučili smo da podržimo stvaralaštvo onih kojima je podrška najneophodnija, a najmanje je imaju.\nTome u prilog ide i ovaj poziv mladim stvaraocima za dostavljanje ideja za organizovanje umjetničkog događaja na javnom prostoru u Herceg Novom (izložba, oslikavanje murala, izvođenje manjeg koncerta…)\nPrijedloge svojih ideja, ali i sva pitanja koja imate u vezi poziva, možete nam poslati do 20. maja 2019.na e-mail organizacije okcentar.hn@gmail.com\nOmladinski kulturni centar Herceg Novi podržaće najviše divje ideje mladih stvaraoca. Naša organizacija obijezbediće finansijsku (pokrivanje troškova realizacije događaja), logističku (osiguravanje tehničkih i ljudskih uslova), kao i institucionalnu podršku (osiguravanje dozvola za realizaciju događaja), a vi ste dobrodošli da zajedno sa nama krčite put za razvoj nezavisne scene u Novom.\n„Podignimo zavjesu nezavisne kulturne scene“- novi konkurs Ministarstva kulture


Majer: Decentralizacija iz Ahtisarijevog plana vodi načelnoj podeli Kosova\nPovodom najave predsednika Borisa Tadića da se Srbija nikada neće odreći Kosova i najave nove diplomatske ofanzive, a moguće i strategije vlasti u Beogradu, kolega Branko Mikašinović razgovarao je sa stručnjakom za Balkan, profesorom političkih nauka na Nacionalnom univerzitetu za pitanja odbrane, Stivenom Majerom.\nMAJER: Postoji defanzivan i ofanzivan aspekt politike predsednika Srbije i srpske političke elite u vezi sa Kosovom. Defanzivni aspekt se ogleda u činjenici da ni jedan srpski političar ne može da se odrekne Kosova, odnosno 15 odsto srpske teritorije, jer bi to -- barem se takav utisak stiče -- predstavljalo političko samoubistvo. U svakom slučaju, Beograd smatra da je Ahtisarijev predlog nepravičan, ishitren i predodredjen. Što se tiče ofanzivnog aspekta, Srbija nastoji da dobije na vremenu, da produži pregovarački proces insistiranjem na daljim pregovorima, uključenjem Rusije, Kine i nekih nestalnih članice Saveta bezbednosti. Mislim da Beograd želi da na taj način izdejstvuje nastavak pregovora i povoljno rešenje, što bi mogla da bude delotvorna taktika.\nGLAS AMERIKE: Kakva bi mogla da bude uloga nestalnih članica Saveta bezbednosti i kako procenjujete situaciju u tom telu u vezi sa Kosovom?\nMAJER: U Savetu bezbednosti imate tri glavne grupe. Prvu čine SAD,Velika Britanija i donekle Nemačka, koje predstavljaju, kako ih ja nazivam, ”ubedjenju grupu”. Ne nužno zbog toga što smatraju da je Ahtisarijev plan najbolji mogući plan, već zato što žele da se oslobode tog problema, smatrajući da je to jedina preostala karika u raspadu bivše Jugosalvjie. Mislim da je to greška, jer na Balkanu mogu još da iskrsnu brojni problemi. Druga grupa su “skeptici” - Rusi i Kinezi, mada će se Rusi postaviti prema tom pitanju u skladu sa svojim interesima. Međutim, ne vidim šta bi Zapad mogao da im ponudi da bi uticao na njihov dosadašnji stav. Treća grupa su “manji skeptici” i u njoj su nestalne članice Saveta bezbednosti -- zemlje poput Grčke, Kipra i Slovačke -- koje uvažavaju srpski stav. Ukoliko Savet bezbednosti ne dobije podršku tih članica, u svetlu nazirućih podela, mislim da će biti teško doneti bilo kakvu rezoluciju o kosovskom pitanju.\nGLAS AMERIKE: Šta bi Srbija mogla da učini ukoliko medjunarodna zajednica odluči da nametne ”nadzirnu nezavisnost”?\nMAJER: Ukoliko nova vlada u Beogradu bude jedinstvena o kosovskom pitanju i preduzme svestranu ofanzivnu diplomatsku aktivnost, dosta bi se dalo učiniti. Ukoliko Srbija ne bude uspešna u tome, onda bi Beograd trebalo da maksimalno saradjuje sa Ahtisarijevim planom, jer, po mom mišljenju, seme neuspeha leži u tom planu. Naime, decentralizacija Kosova, koja se predlaže tim planom, predstavlja institucionalizovanu podelu sa jasnim i zasebnim, a ne integrisanim etničkim zajednicama. Beograd bi u tom slučaju trebalo da ekonomski, finansijki, kulturološki i na sve druge načine pomogne srpske zajednice da se povežu i maksimalno osamostale.


Ekskluzivni i potresni snimci — Italijanski lekar poručio: Najopasnije je napolju /video/ - Sputnjik Srbija\n16:02 26.03.2020 (osveženo 16:03 26.03.2020) Preuzmite kraći link\nSnimci iz jedne od najopremljenijih javnih bolnica u regiji Lombardija za borbu protiv epidemije korona virusa prikazuju odeljenja u kojima se leče najteži slučajevi. Doktor Đuzepe Foti objasnio je da je intenzivna nega prvobitno raspolagala sa 25 kreveta, ali taj se broj značajno povećao, na gotovo 100, kako bi mogli da se nosi sa pandemijom.\nUprkos situaciji u bolnici, Foti je rekao da „ovo nije najopasnije mesto, najopasnije mesto je napolju“.\nLekar je naveo da imaju i jednog starijeg pacijenta u bolnici koji je zaražen virusom i koji pokazuje znakove poboljšanja. Govoreći o hospitalizovanom muškarcu, Foti je objasnio da je pacijent imao krvarenje u glavi, osim što je pozitivan na koronu.\nLekar je dodao da „mnogi pacijenti koji su imali i druga oboljenja ili srčani udar, imaju i virus korona“.\n„Nije potpuno budan, ali siguran sam da će se potpuno probuditi u sledeća dva dana“, prokomentarisao je, pre nego što je naglasio važnost smeštanja potencijalno obolelih od korona virusa u zasebnu jedinicu intenzivne nege kako bi se sprečilo dalje širenje virusa.\nSa 74.386 zaraženih ljudi i 7.503 smrtna slučaja, Italija je virusom najteže pogođena evropska država.\nU svetu je zaraženo 450.000 slučajeva od početka izbijanja epidemija, a preko 20.000 smrtnih slučajeva je bilo do srede.


Moje zdravlje –Moje zdravlje - > Page 391 of 397 > Budite zdravi, vitki i u formi Moje zdravlje - > Page 391 of 397 > Budite zdravi, vitki i u formi\nTop zdravlje #56\nSKALPELOM PROTIV GOJAZNOSTI KARDIOLOGIJA Šta je dobar, a šta loš HOLESTEROL REUMATOLOGIJA Termalne vode otklanjaju bol ZDRAVLJE IZ TANJIRA Hrana koja leci PLUĆNE BOLESTI Šta ih izaziva i kako se lece NOVO od A do Š! ODGOVORI stručnjaka na sva…\nTop zdravlje #55\nMONONUKLEOZA kako izleciti ”bolest poljupca” DIJAGNOZA ispisana na koži Koliko su bezbedna KONTAKTNA SOCIVA? Zbog upale uha, kćerka mi je obolela od PAREZE FACIJALIS\nTop zdravlje #54\nTOP TEMA: Rak grlica materice MOGUCE JE SPRECITI Redovni ginekološki pregledi kljuc su za prevenciju ove maligne bolesti od koje oboleva sve više žena. Naime, bolest u ranoj fazi ne prate nikakvi simptomi, a kada se jave, velika je verovatnoca…\nTop zdravlje #53\nIntervju – Ana Štajdohar Atraktivna pevačica otkriva da obožava morske plodove i salate, da redovno vežba, ali i da ponekad bez griže savesti ”zgreši”, jer smatra da je umerenost ključ za dobro zdravlje i vitku liniju TOP-TEMA Najbolja terapija upale…\nDa biste bez štetnih posledica uživali u čarima leta, treba da preduzmete određene mere opreza. Pre svega, neophodno je da nanosite kremu sa visokim zaštitnim faktorom, a neka vam uvek pri ruci budu i probiotici koji će rešiti digestivne tegobe…\nZabrinjavajuća je činjenica da se čak kod trećine pacijenata ova bolest otkriva sasvim slučajno, tokom rutinskog pregleda. Visok krvni pritisak predstavlja veliku opasnost za srce i krvne sudove, ali i ceo organizam, zbog čega je od ključne važnosti redovno uzimanje…\nAktuelno: jelovnik za letnje dane\nKreirajte sami svoje obroke, izaberite niskokalorične namirnice koje će vam osvežiti i pročistiti organizam Tokom letnjih meseci, kada vladaju nesnosne vrućine, veoma je važan pravilan izbor namirnica, da se organizam ne bi dodatno opteretio hranom. Postoji način i da svakodnevno…\nBrojni su uzročnici koji dovode do nastanka ovog poremećaja, a najčešće su u pitanju virusne, bakterijske ili gljivične infekcije Limfne žlezde zadužene su pre svega za proizvodnju limfocita i antitela, te sprečavanje širenja bolesti. To su male, meke, okrugle ili…\nUspostavite kontrolu nad hormonima\nUkoliko uskladite lučenja estrogena, progesterona i testosterona, poboljšaćete raspoloženje, sačuvati zdravlje i vitalnost, ali i povećati šanse za začeće Ukoliko vas zanima šta se dešava u vremenskom rasponu između dve menstruacije, te na koji način, od nedelje do nedelje, polni…


"Narodna banka Srbije je bila garant stabilnosti, odgovoran regulator i inovator. Inflaciju smo sa dvocifrenih nivoa sveli na nivo uporediv sa evropskim zemljama, a zatim je očuvali na niskom nivou, čuvajući time i realnu vrednost zarada", kaže guverner Tabaković o rezultatima rada NBS u prethodnih osam godina.\nNaglašava da je NBS drastično smanjila problematične kredite, spuštajući ih na najniži nivo, te da je intenzivno radila u različitim oblastima, kako bi se građanima i privredi omogućile još kvalitetnije finansijske usluge.\nIz NBS podsećaju da je inflacija svedena sa dvocifrenog na nivo uporediv sa evropskim zemljama i da je tokom prethodnih sedam godina očuvana na oko 2 odsto. Poručuju da će ona i u narednom periodu ostati niska.\nDinar je u proteklih osam godina ojačao za 0,8 odsto prema evru, a u isto vreme aktivnostima NBS na deviznom tržištu neto je kupljeno 2,5 milijardi evra, čime se direktno uticalo na povećanje deviznih rezervi.\nU proteklih osam godina, devizne rezerve su uvećane za 3,8 milijardi evra i na kraju juna iznosile su oko 14 milijardi evra. To je ostvareno u uslovima neto razduživanja države u devizama (oko 2 milijarde evra), i najvećim delom putem kupovine deviza na deviznom tržištu od strane NBS, što je najzdraviji način njihovog povećanja jer ne podrazumeva nikakve buduće obaveze.\nDinarska štednja danas je pet puta veća nego 2012. i iznosi više od 86 milijardi dinara, uz rast učešća štednje položene na period preko dve godine.